~ * ΜΥΡΣΙΝΗ * ~: ~ * Διαβάστηκε το DNA του γορίλα * ~\nΈχει πολλές ομοιότητες με αυτό του ανθρώπου.\nΕυρωπαίοι επιστήμονες, μεταξύ των οποίων ένας Έλληνας, «διάβασαν» το γενετικό κώδικα του γορίλα, του τελευταίου μεγάλου πιθήκου που απέμενε να αποκωδικοποιηθεί το γονιδίωμα. Έχει ήδη διαβαστεί το DNA του ανθρώπου (το 2003), του χιμπατζή (το 2005) και του ουραγκοτάγκου (το 2011), οπότε, με την προσθήκη πλέον και του γορίλα, θα είναι ευκολότερο να μελετηθούν οι ομοιότητες και οι διαφορές μεταξύ τους και με τον άνθρωπο. Ήδη αποκαλύφθηκε ότι περίπου το 15% του ανθρώπινου DNA είναι πιο κοντά στους γορίλες παρά στους χιμπατζήδες.\nΟι αρχικές εκτιμήσεις επιβεβαιώνουν ότι οι χιμπατζήδες είναι οι πιο στενοί συγγενείς μας, καθώς έχουμε κοινό περίπου το 99% του DNA. Ακολουθούν οι γορίλες με 98% κοινό DNA (περισσότερο από ό,τι πίστευαν ως τώρα οι επιστήμονες) και έπονται οι ουραγκοτάγκοι με 97%. Η γενετική συγκριτική ανάλυση δείχνει πως εξελικτικά οι άνθρωποι διαχωρίστηκαν από τους ουραγκοτάγκους κατά προσέγγιση πριν από 14 εκατ. χρόνια, από τους γορίλες πριν από 10 εκατ. χρόνια και από τους χιμπατζήδες πριν από 6 εκατ. χρόνια.\nΟι ερευνητές, με επικεφαλής τον Ρίτσαρντ Ντέρμπιν του Ινστιτούτου Wellcome Trust Sanger του Κέμπριτζ, που έκαναν τη σχετική δημοσίευση στο περιοδικό «Nature», σύμφωνα με το BBC και τα πρακτορεία Ρόιτερ και Γαλλικό, ελπίζουν, όπως είπαν, να ανακαλύψουν γενετικές μεταλλάξεις, οι οποίες οδήγησαν στην ανάπτυξη της γλώσσας, του πολιτισμού και της επιστήμης στους ανθρώπους. Ανάμεσα στους ερευνητές βρίσκεται ο καθηγητής Εμμανουήλ Δερμιτζάκης της Ιατρικής Σχολής του πανεπιστημίου της Γενεύης.\nΟ Ντέρμπιν εξέφρασε την ελπίδα ότι «στα επόμενα 20 ως 30 χρόνια θα έχουμε πια μια βαθύτερη κατανόηση για το τι συνέβη γενετικά στην εξελικτική ιστορία μας και πώς εκείνα τα γονίδια επηρεάζουν πια τον εγκέφαλο και τις άλλες ιδιότητες που μας κάνουν σύγχρονους ανθρώπους». Η μεγάλη πρόκληση είναι κάποια στιγμή να εντοπισθούν εκείνα τα πρώτα γονίδια που, όταν εμφανίστηκαν, έκαναν εφικτή την αφηρημένη σκέψη στους ανθρώπους.\nΣύμφωνα με τα νέα στοιχεία, παρόλο που οι άνθρωποι είναι περισσότερο συγγενείς με τους χιμπατζήδες, πολλά από τα επιμέρους ανθρώπινα γονίδια μοιάζουν πιο πολύ με αυτά των γοριλών. Ένα από αυτά είναι εκείνο που επιτρέπει τόσο στους ανθρώπους όσο και στους γορίλες να ακούνε καλύτερα από τους άλλους μεγάλους πιθήκους.\nΑναρτήθηκε από ~ * ΜΥΡΣΙΝΗ * ~ στις 2:19 μ.μ.


Πανιώνιος - Παναθηναϊκός 0-3 - δορυφόρος\nΑρχική / Αθλητισμός / Νέα / Πανιώνιος - Παναθηναϊκός 0-3\nΚυριακή, Απριλίου 22, 2018 Αθλητισμός , Νέα\nΚόντρα στην διοικητική ανυπαρξία, η ομάδα του Μαρίνου Ουζουνίδη παραμένει Παναθηναϊκός στο χορτάρι! Με καταπληκτικό Λουτσιάνο (γκολ και ασίστ) το «τριφύλλι» πέρασε άνετα με σκορ 3-0 από την Νέα Σμύρνη!\nΣτο γήπεδο, η προσπάθεια που καταβάλλουν ο Μαρίνος Ουζουνίδης και οι ποδοσφαιριστές του, θα τους επέτρεπε να συνεχίσουν να διεκδικούν την πεντάδα και την άμεση εξέτιση της ποινής του ευρωπαϊκού αποκλεισμού. Στο χορτάρι, οι πράσινοι κάνουν ό,τι μπορούν και στέκονται αξιοπρεπέστατα βάσει των συνθηκών, έχοντας αποφασίσει να υπερασπιστούν τους εαυτούς τους και τον σύλλογο.\nΚάπως έτσι ήρθε και το 3-0 στη Νέα Σμύρνη απέναντι σε έναν κακό Πανιώνιο, ο οποίος εισέπραξε και την έντονη δυσαρέσκεια του κόσμου του για την εμφάνιση και πολύ περισσότερο για τα αποτελέσματα που μεγάλωσαν την απόσταση από μια... σφήνα στις προνομιούχες θέσεις της βαθμολογίας.\nΠανιώνιος - Παναθηναϊκός 0-3 Reviewed by darky on Κυριακή, Απριλίου 22, 2018 Rating: 5


Μαρίνα Πατούλη: Έπεσε θύμα ληστείας στη Μύκονο - Δύσκολες ώρες - AstraTV\nΔύσκολες ώρες για την Μαρίνα Πατούλη, η οποία έπεσε θύμα ληστείας. Η επιχειρηματίας, η οποία άνοιξε το δικό της μαγαζί στην Μύκονο, μετά από βόλτα της, είδε το σπίτι της ανοιχτό και πολλά χρήματα και κοσμήματα να λείπουν.\nΣύμφωνα με τις πληροφορίες, η κλοπή στο σπίτι της έγινε το βράδυ του Σαββάτου, όταν η ίδια απουσίαζε.\nΣυγκεκριμένα, έκανε τη βόλτα της στο νησί των ανέμων μαζί με φιλικά της πρόσωπα όταν μέλη σπείρας που έχουν ρημάξει το νησί των Ανέμων βρήκαν τον τρόπο να εισβάλλουν στην οικεία της από το παράθυρο της κρεβατοκάμαρας χωρίς να τους αντιληφθεί κανείς.\nΤι έκλεψαν από το σπίτι της Μαρίνας Πατούλη\nΤα μέλη της σπείρας απέσπασαν χρυσαφικά αξίας 3.900 ευρώ και χρηματικό ποσό ύψους 8.500 ευρώ.\nΜαζί με τα χρυσαφικά και τα μετρητά, εκλάπη κι ένα κλειδί πολυτελούς αυτοκινήτου.\nRelated Topics:Μαρίνα Πατούλη\nΗ ανακοίνωση από το Χαμόγελο του Παιδιού για την εξαφάνιση αναφέρει συγκεκριμένα ότι: Στις 22/6/2022, απογευματινές ώρες, εξαφανίστηκε από τη Θεσσαλονίκη, ο Αλχουσεΐν (επ) Ραέντ (ον), 14 ετών, συριακής καταγωγής.\n«Το Χαμόγελο του Παιδιού» ενημερώθηκε και προχώρησε στη δημοσιοποίηση των στοιχείων του, κατόπιν εισαγγελικής εντολής.\nΟ Αλχουσεΐν (επ) Ραέντ (ον) έχει ύψος 1.50 , ζυγίζει 60 κιλά, έχει μαύρα μαλλιά και μαύρα μάτια. Φορούσε μαύρο παντελόνι φόρμας και μπλε κοντομάνικη μπλούζα.\nΒρίσκεται σε κίνδυνο


«Υπάρχει ένα σιντριβάνι νεότητας: είναι το μυαλό, τα ταλέντα, η δημιουργικότητά σας και οι άνθρωποι που αγαπάτε» Sophia Loren - AllYou.gr\nΔιαχρονικό σύμβολο ομορφιάς, γοητείας, θηλυκότητας, ταλέντου, επιτυχίας. Η Ιταλίδα θεά του στιλ και της κομψότητας σβήνει 87 κεράκια και συνεχίζει να μας παραδίδει μαθήματα σεξαπίλ και λάμψης.\nΗ Σοφία Λόρεν (Sophia Loren) γεννήθηκε στις 20 Σεπτεμβρίου 1934 κι είναι Ιταλίδα ηθοποιός βραβευμένη με Όσκαρ Α' Γυναικείου Ρόλου για την ταινία του Βιττόριο ντε Σίκα Η ατιμασμένη (La Ciociara, 1960). Θεωρείται από πολλούς η πιο δημοφιλής Ιταλίδα ηθοποιός της γενιάς της και είναι επίσης διάσημη ως ένα παγκόσμιο σύμβολο του σεξ.\nΗ Λόρεν γεννήθηκε με το όνομα Σοφία Βιλάνι Σικολόνε στην κλινική Βασίλισσα Μαργαρίτα (Regina Margherita) της Ρώμης στις 20 Σεπτεμβρίου 1934 με γονείς τους Ρικάρντο Σικολόνε και Ρομίλντα Βιλάνι.\nΣε ηλικία 14 ετών η Λόρεν συμμετείχε στο διαγωνισμό ομορφιάς Μις Ιταλία και, παρότι δεν κέρδισε, αναδείχθηκε σε μία από τις πρώτες φιναλίστ. Αργότερα ξεκίνησε μαθήματα υποκριτικής και επιλέχθηκε ως κομπάρσα στην ταινία Κβο βάντις, αφετηρία στην κινηματογραφική της καριέρα. Τελικά άλλαξε το όνομά της σε Σοφία Λόρεν.\nΜέχρι τα τέλη της δεκαετίας του 1950, το άστρο της Λόρεν στο Χόλιγουντ άρχισε να λάμπει με ταινίες όπως αυτές του 1957: Το παιδί και το δελφίνι (Boy on a Dolphin) και Υπερηφάνια και πάθος (The Pride and the Passion), στο οποίο συμπρωταγωνίστησε με τον Φρανκ Σινάτρα και τον Κάρι Γκραντ.\nΗ Λόρεν απέκτησε παγκόσμια φήμη χάρη σε ένα συμβόλαιο για πέντε ταινίες με την Paramount Pictures. Ανάμεσα στις ταινίες της εκείνης της εποχής είναι: Πόθοι κάτω από τις λεύκες (Desire Under the Elms) μαζί με τον Άντονι Πέρκινς, βασισμένο στο ομότιτλο έργο του Ευγένιου Ο'Νηλ, το Σπίτι πάνω σε βάρκα (Houseboat) μια ρομαντική κομεντί όπου συμπρωταγωνιστούσε με τον Κάρι Γκραντ και τη Διαβολογυναίκα (Heller in Pink Tights) του Τζορτζ Κιούκορ στην οποία εμφανίστηκε για πρώτη φορά με ξανθά μαλλιά (φορώντας περούκα). Η Λόρεν επέδειξε αξιόλογες υποκριτικές ικανότητες και κέρδισε το σεβασμό ως δραματική αλλά και ως κωμική ηθοποιός, ιδιαίτερα σε ιταλικά έργα όπου μπορούσε να εκφραστεί πιο ελεύθερα παρόλο που γνώριζε πάρα πολύ καλά αγγλικά.\nΤο 1960, η ερμηνεία της Λόρεν στην ταινία του Βιττόριο ντε Σίκα Η ατιμασμένη (La Ciociara) της έφερε πολλά βραβεία συμπεριλαμβανομένων κι αυτών στα κινηματογραφικά φεστιβάλ των Καννών, της Βενετίας και του Βερολίνου. Η ερμηνεία της βραβεύτηκε, επίσης, με το Βραβείο Όσκαρ Α' Γυναικείου Ρόλου, το πρώτο σημαντικό Όσκαρ που δόθηκε σε μη-αγγλόφωνη ερμηνεία.\nΚατά τη διάρκεια της δεκαετίας του 1960, η Λόρεν ήταν μια από τις πιο δημοφιλείς ηθοποιούς του κόσμου και συνέχιζε να κάνει ταινίες στην Ευρώπη και στις Η.Π.Α παίζοντας μαζί με γνωστούς πρωταγωνιστές. Το 1964, η καριέρα της έφτασε στο ζενίθ της, όταν έλαβε 1.000.000 δολάρια για να παίξει στην ταινία Η πτώση της Ρωμαϊκής Αυτοκρατορίας (The Fall of the Roman Empire).\nΑνάμεσα στις πιο γνωστές ταινίες της Λόρεν από εκείνη την περίοδο είναι η επική παραγωγή του Σάμιουελ Μπρόνστον Ελ Σιντ (El Cid,1961) με τον Τσάρλτον Ίστον, Η εκατομμυριούχος (The Millionairess, 1960) με τον Πίτερ Σέλλερς, Διακοπές στη Νάπολη (It started in Naples, 1960) με τον Κλαρκ Γκέιμπλ, το Χθες, σήμερα, αύριο (Ieri, oggi, domani, 1963) του Βιττόριο ντε Σίκα με το Μαρτσέλο Μαστρογιάνι, η Λαίδη Λ. (Lady L, 1965) του Πίτερ Ουστίνοφ με τον Πωλ Νιούμαν, η κλασική ταινία του 1966 Αραμπέσκ (Arabesque) με τον Γκρέγκορι Πεκ και στην τελευταία ταινία του Τσάρλι Τσάπλιν, Η κόμισσα από το Χονγκ Κονγκ (A Countess from Hong Kong,1967) με τον Μάρλον Μπράντο.\nΤο 1980,η Λόρεν υποδύθηκε τον εαυτό της και τη μητέρα της σε μια τηλεοπτική μεταφορά της αυτοβιογραφίας της. Οι ηθοποιοί Ρίτζα Μπράουν και Κιάρα Φεράρι έπαιξαν τη Λόρεν σε νεαρότερη ηλικία. Το 1982 πρωταγωνίστησε στα πρωτοσέλιδα όταν αναγκάστηκε να εκτίσει ποινή φυλάκισης 18 ημερών στην Ιταλία με την κατηγορία της φοροδιαφυγής, κάτι που δεν έκανε, όμως, κακό στην καριέρα και τη δημοτικότητά της.\nΗ Λόρεν συνάντησε τον Κάρλο Πόντι το 1950 κατά τη διάρκεια ενός διαγωνισμού ομορφιάς στον οποίο εκείνος ήταν κριτής. Αφού είχε βοηθήσει την καριέρα της Τζίνα Λολομπρίτζιτα να εκτοξευθεί, βοήθησε και τη Λόρεν να πάρει πολλούς μικρούς ρόλους. Αργότερα, ενώ ήταν στην Ατλάντα των ΗΠΑ το 1957, έβαλε δικηγόρους να του βγάλουν το διαζύγιό του στο Μεξικό από την τότε σύζυγό του, Τζουλιάνα, και τις άδειες του γάμου του με τη Λόρεν. Η Ιταλία όμως δεν αναγνώριζε τα διαζύγια εκείνη την εποχή και το 1962 το ζευγάρι ακύρωσε τον γάμο του ώστε να αποφύγει την καταδίκη για διγαμία. Μετά από αυτό, ο Πόντι πρότεινε στη Τζουλιάνα να μετακομίσουν οι τρεις τους στη Γαλλία, όπου επιτρέπονταν τα διαζύγια, και να γίνουν Γάλλοι πολίτες. Το 1965 η Τζουλιάνα Πόντι χώρισε τον άντρα της, επιτρέποντας στον Πόντι να παντρευτεί τη Λόρεν το 1966 με πολιτικό γάμο στις Σέβρες.\nΜε αφορμή τα 87α γενέθλιά της θυμόμαστε μερικές από τις χαρακτηριστικές της φράσεις:\n«Η ομορφιά είναι το πώς αισθάνεσαι μέσα σου και αντανακλάται στα μάτια σου. Δεν είναι κάτι φυσικό».\n«Υπάρχει ένα σιντριβάνι νεότητας: είναι το μυαλό σας, τα ταλέντα σας, η δημιουργικότητα που φέρνετε στη ζωή σας και η ζωή των ανθρώπων που αγαπάτε. Όταν μάθετε να αγγίζετε αυτήν την πηγή, θα έχετε πραγματικά νικήσει την ηλικία».\n«Αν δεν έχεις κλάψει, τα μάτια σου δεν μπορούν να είναι όμορφα».\n«Όταν είσαι μητέρα, δεν είσαι ποτέ πραγματικά μόνη στις σκέψεις σου. Μια μητέρα πρέπει πάντα να σκέφτεται δύο φορές, μία για τον εαυτό της και μία για το παιδί της».\n«Τα λάθη είναι κομμάτι των οφειλών που πληρώνει κανείς για να απολαύσει μια ολοκληρωμένη ζωή».\n«Πρέπει να απολαύσεις τη ζωή. Να είστε πάντα περιτριγυρισμένοι από ανθρώπους που σας αρέσουν, ανθρώπους που προσφέρουν μια ωραία συζήτηση. Υπάρχουν τόσα πολλά θετικά πράγματα που πρέπει να σκεφτούμε».\n«Το γυναικείο φόρεμα πρέπει να μοιάζει με συρματόπλεγμα: να εξυπηρετεί το σκοπό του χωρίς να εμποδίζει τη θέα».\n«Το σεξαπίλ είναι πενήντα τοις εκατό από αυτό που έχετε και πενήντα τοις εκατό αυτό που οι άνθρωποι πιστεύουν ότι έχετε».\n«Όλα όσα βλέπετε τα χρωστάω στα μακαρόνια».\n«Τα μακαρόνια μπορούν να καταναλωθούν με μεγαλύτερη επιτυχία αν τα ρουφήξεις όπως ηλεκτρική σκούπα».\n«Ποτέ δεν προσπάθησα να αποκλείσω τις αναμνήσεις του παρελθόντος, παρόλο που μερικές είναι οδυνηρές. Δεν καταλαβαίνω τους ανθρώπους που κρύβονται από το παρελθόν τους. Όλα όσα ζεις βοηθούν να γίνεις ο άνθρωπος που είσαι τώρα».\n«Νομίζω ότι η ποιότητα του να είσαι σέξι πηγάζει από μέσα σου. Είναι κάτι που υπάρχει μέσα σου ή δεν υπάρχει και πραγματικά δεν έχει να κάνει πολύ με το στήθος ή τους μηρούς ή το μέγεθος των χειλιών σου».\nA post shared by Francesco Rialva (@fran_rialva)\n«Για να προχωρήσετε σε ένα δύσκολο επάγγελμα απαιτείται έντονη πίστη στον εαυτό σας. Αυτός είναι ο λόγος για τον οποίο μερικοί άνθρωποι με μέτριο ταλέντο, αλλά με μεγάλη εσωτερική ορμή, προχωρούν πολύ περισσότερο από τους ανθρώπους με εξαιρετικά ανώτερο ταλέντο».\n«Πολλοί άνθρωποι πιστεύουν ότι θέλουν πράγματα, αλλά δεν έχουν πραγματικά τη δύναμη, την πειθαρχία. Είναι αδύναμοι. Πιστεύω ότι παίρνετε αυτό που θέλετε αν το θέλετε αρκετά».\n«Είμαι ηθοποιός. Είναι το πάθος μου. Ζω - ζούσα πάντα για την υποκριτική».\n«Νομίζω ότι στη ζωή μας πιστεύω ότι όταν είσαι ηθοποιός, όταν είσαι παραγωγός, πρέπει να είσαι πολύ διακριτικός για την προσωπική σου ζωή και πρέπει να είσαι κλεισμένος μέσα, σε αρμονία και στοργή για όλα».


Το Α και το Ω για σωστή διατροφή matzounia\nΡύθμισε το μεταβολισμό σου και χάσε βάρος\nΑν και οι περισσότεροι πιστεύουν ότι η δίαιτα και το αδυνάτισμα απαιτεί πάνω και πρώτα απ' όλα στερήσεις και αίσθημα πείνας, η αλήθεια είναι ότι για να χάσετε το περιττο λίπος που υπάρχει στο σώμα σας, και μάλιστα εύκολα και γρήγορα, δεν χρειάζεται να πεινάσετε. Αρκεί, να επιλέγετε τροφές στην καθημερινή δίαιτα και διατροφή σας, που αυξάνουν το μυϊκό ιστό, επομένως και τις ενεργειακές ανάγκες του οργανισμού, επιτυγχάνοντας έτσι την αύξηση του ματαβολισμού σας. Αρκεί, να επιλέγετε τροφές στην καθημερινή δίαιτα και διτροφή σας που σας χορταίνουν, σας τροφοδοτούν με τις απαραίτητες βιταμίνες, ιχνοστοιχεία και ίνες, αλλά δεν σας παχαίνουν. Και τέλος, αρκεί να επιλέγετε τροφές στην καθημερινή δίαιτα και διατροφή σας που δραστηριοποιούν το μεταβολισμό σας.\nΑνακαλύψτε ποιες είναι οι τροφές αυτές, πώς να τις επιλέγετε και πώς να τις συνδυάζετε. Για να αυξήσετε το μεταβολισμό σας, ξεχάστε αυτά που δεν μπορείτε να ελέγξετε, όπως την κληρονομικότητα και την ηλικία σας, και επικεντρωθείτε σ' αυτά που μπορείτε να αλλάξετε προς όφελός σας. Γνωρίστε τι προσφέρει στον οργανισμό σας η κάθε διατροφική ομάδα, οι πρωτεΐνες, οι υδατάνθρακες, τα γαλακτοκομικά και τα λαχανικά, και υιοθετήστε διατροφικούς κανόνες που αυξάνουν τον ματαβολισμό. ΠΡΩΤΕΙΝΕΣ\nΟι πρωτείνες χτίζουν μυς. Για να αποκτήσετε περισσότερο μυϊκό ιστό, χρειάζεστε γυμναστική και πρωτείνες. Αυτό όμως δεν σημαίνει ότι είναι αναγκαίο να ακολουθήσετε μια υπέρ-πρωτεϊνική διατροφή και να τρώτε μεγάλες ποσότητες κρέατος, αβγών και ψαριών. Απλώς, θα πρέπει να προσλαμβάνετε αρκετές πρωτείνες για να υποστηρίξετε το χτίσιμο νέου μυϊκού ιστού και να επιταχύνετε τον μεταβολισμό σας. Οι πηγές προέλευσης των πρωτεϊνών σας θα πρέπει να είναι όσο το δυνατόν πιο άπαχες, με εξαίρεση τα ψάρια, που τα πιο λιπαρά είδη είναι προτιμότερα.\nΟι καλύτερες επιλογές που μπορούμε να κάνουμε για την κατανάλωση πρωτεϊνών είναι τα ασπράδια των αβγών, η γαλοπούλα, οι γαρίδες, το άπαχο ζαμπόν, το κοτόπουλο, το μοσχάρι, η πέρκα, τα ρεβίθια, οι σαρδέλες, η σόγια, ο τόνος, ο σολομός, οι φακές και τα φασόλια.\nΟι υδατάνθρακες δίνουν ενέργεια. Οι πρωτεΐνες χρησιμοποιούνται από το σώμα ως δομικά υλικά, ενώ οι υδατάνθρακες ως πηγή ενέργειας. Οι υδατάνθρακές σας θα πρέπει να προέρχονται από ανεπεξέργαστες τροφές ή τροφές ολικής άλεσης, που έχουν χαμηλό γλυκαιμικό δείκτη και διατηρούν όλες τις φυτικές τους ίνες. Επομένως, η πρώτη σας επιλογή είναι οι σύνθετοι υδατάνθρακες, και κατόπιν τα φρούτα.\nΟι καλύτερες επιλογές που μπορούμε να κάνουμε για την κατανάλωση σύνθετων υδατανθράκων είναι τα δημητριακά πρωινού, τα ζυμαρικά ολικής άλεσης, το κριθάρι, το μούσλι, οι νιφάδες βρώμης, το αναποφλοίωτο ρύζι, και το ψωμί ολικής άλεσης.\nΟι καλύτερες επιλογές σε φρούτα είναι το μήλο, η μπανάνα, το πορτοκάλι, το μανταρίνι, το ακτινίδιο, ο ανανάς, το βατόμουρο, τα δαμάσκηνα, το γκρέιπφρουτ, τα κεράσια, το λεμόνι, το μάνγκο, οι φράουλες.\nΛΑΧΑΝΙΚΑ - ΧΟΡΤΑ\nΤα λαχανικά και τα χόρτα χορταίνουν και δεν παχαίνουν. Τα λαχανικά, αλλά και τα χόρτα, μπορεί να έχουν λίγους υδατάνθρακες, αλλά έχουν και πολύ νερό, φυτικές ίνες, μεταλλικά άλατα, βιταμίνες και φυτοθρεπτικά στοιχεία με αντιοξειδωτική δράση. Η προσθήκη λαχανικών ή και χόρτων σε κάθε γεύμα, προκαλεί μεγαλύτερο κορεσμό της πείνας, καθυστερεί τη χώνευση των υδατανθράκων (άρα πεινάμε λιγότερο), μειώνει την απορρόφηση λίπους σε κάθε ΓΕΥΜΑ και αυξάνει σημαντικά το περιεχόμενο των κενώσεων. Μπορείτε να τρώτε όποια και όσα λαχανικά θέλετε, ωμά, ψητά ή βραστά. Προσθέστε μόνο λίγο ελαιόλαδο ή σάλτσα που θα φτιάξετε μόνοι σας με ελαιόλαδο και λεμόνι ή ξύδι.\nΟι καλύτερες επιλογές σε λαχανικά και χόρτα είναι τα καρότα, τα κολοκύθια, το λάχανο, το μαρούλι, η ντομάτα, οι μπάμιες, το μπρόκολο, τα παντζάρια, οι πιπεριές, το πράσο, τα ραδίκια, το σέλινο, το σπανάκι, τα πράσινα φασολάκια, τα σπαράγγια.\nΤα γαλακτομικά ενισχύουν το νευρομυϊκό σύστημα με απαραίτητες ουσίες. Δραστηριοποιούν τις ασύζευκτες πρωτεΐνες. Βοηθούν στη δημιουργία των θυρεοειδικών ορμονών (τυροσίνη) όπου μειώνουν το χρόνιο στρες.\nΟι καλύτερες επιλογές σε γαλακτοκομικά προϊόντα είναι το χαμηλό σε λιπαρά γάλα, ιδιαίτερα το κατσικίσιο, το αγελαδινό και πρόβειο γιαούρτι, τα χαμηλά σε λιπαρά λευκά τυριά, και τα κίτρινα τυριά φτιαγμένα από ημιαποβουτυρωμένο γάλα.\nΒΟΤΑΝΑ - ΜΠΑΧΑΡΙΚΑ ΚΑΙ ΚΑΡΥΚΕΥΜΑΤΑ\nΠαρέχουν ελάχιστες θερμίδες και διεγείρουν ήπια το νευρικό σύστημα. Αυξάνουν τη μεταγευματική θερμογένεση, και το πιο σημαντικό είναι πως ελαττώνουν την παραγωγή ενζύμων που ευνοούν την αποθήκευση λίπους.\nΟι καλύτερες επιλογές που μπορούμε να έχουμε είναι το πιπέρι, η πιπερόριζα, το σκόρδο, η ρίγανη, το τσάι, το άνηθο, ο βασιλικός, ο δυόσμος, το θυμάρι, ο μαϊντανός, και το σινάπι.\nΔεν θα πρέπει να φοβόμαστε όλα τα λιπαρά. Το διατροφικό λίπος είναι ένα απολύτως απαραίτητο συστατικό για τον οργανισμό. Με δεδομένο όμως ότι τα περισσότερα τρόφιμα περιέχουν γενικά μια κάποια ποσότητα «κρυφού» λίπους, θα πρέπει να είστε πολύ προσεχτικοί στις επιλογές σας. Αποφύγετε λιπή κρεάτων, παχιά γαλακτοκομικά, βούτυρο, μαργαρίνη τους πολλούς κρόκους αβγών, κρέμες, μαγιονέζες, τυποποιημένες σάλτσες, τηγανητά και σνακ, τυποποιημένα γλυκά και επιδόρπια.\nΤα πιο ωφέλιμα μπορούμε να τα βρούμε στο αβοκάντο, στα αμύγδαλα, στο ελαιόλαδο, στους ηλιόσπορους, στους λιναρόσπορους, στο κακάο, στα καρύδια, στο σουσάμι, στα φουντούκια, και σε όλα τα παχιά ψάρια.\n10 ΧΡΗΣΙΜΕΣ ΣΥΜΒΟΥΛΕΣ\n1. Ξεχάστε τις στερητικές δίαιτες από τις οποίες δεν λαμβάνετε καθημερινά τροφές από τις περισσότερες διατροφικές ομάδες.\n2. Αυξομειώνετε τις θερμίδες που προσλαμβάνετε καθημερινά, έτσι ώστε να μη συνηθίσει ο οργανισμός σας σε μία σταθερή λήψη θερμίδων. Ποτέ μη λαμβάνετε λιγότερες από 1200 θερμίδες ημερησίως.\n3. Τρώτε περισσότερο σπιτικό φαγητό και λιγότερο πρόχειρο και τυποποιημένο.\n4. Μαγειρέψτε στον ατμό, το φούρνο, τη σχάρα ή το γκριλ χωρίς να χρησιμοποιείτε μαγειρικό λίπος. Καλύτερα να προτιμάτε να μαγειρεύετε τις ΦΥΤΙΚΕΣ ΤΡΟΦΕΣ με τρόπους που αυξάνουν την περιεκτικότητα σε νερό - π.χ. τα όσπρια σε σούπα και όχι γιαχνί.\n5. Μοιράστε την ημερήσια τροφή σας σε περισσότερα γεύματα κατά τη διάρκεια της μέρας. Μην παραλείπετε γεύματα και μη μένετε νηστικοί πάνω από 4 ώρες.\n6. Μη λαμβάνετε περισσότερες από 500-600 θερμίδες στα μεγαλύτερα γεύματα και 200-300 θερμίδες στα ενδιάμεσα.\n7. Να σηκώνεστε από το τραπέζι, σχεδόν πεινασμένοι ή τουλάχιστον δίχως να έχετε χορτάσει πλήρως. Το φαγητό, και ειδικότερα η ποσότητα που καταναλώνετε, πρέπει να ικανοποιεί την πείνα και όχι να επιβαρύνει το στομάχι.\n8. Να τρώτε ελαφρώς περισσότερο στο πρώτο μισό της ημέρας και λιγότερο καθώς πλησιάζει η ώρα του ύπνου.\n9. Μην αποφεύγετε να συνδυάζετε τις τροφές. Ένα σκέτο κομμάτι κρέας χορταίνει λιγότερο, από ένα μικρότερο κομμάτι κρέας που συνοδεύεται και από λίγο ρύζι ή και βραστά λαχανικά.\n10. Φροντίστε τα μεγαλύτερα σε ποσότητα γεύματα να περιέχουν περισσότερα λαχανικά και χόρτα, και μια μικρότερη ποσότητα πρωτεϊνών, υδατανθράκων και ωφέλιμου λίπους.\nΟι τροφές που δραστηριοποιούν τον μεταβολισμό είναι ευτυχώς πολλές και με αρκετά ευχάριστη γεύση. Ανήκουν σε όλες τις ΔΙΑΤΡΟΦΙΚΕΣ ΟΜΑΔΕΣ, οπότε και μπορούμε να τις βρούμε εύκολα και να έχουμε ποικιλία στην καθημερινή μας διατροφή.\nΤροφές που δεν πρέπει να λείπουν από το καλάθι με τα ψώνια σας προκειμένου να αυξήσετε τον μεταβολισμό σας και να μην παχαίνετε, αλλά και να χάσετε κιλά εφόσον χρειάζεστε. Μην ξεχνάτε να τις μαγειρεύετε και να τις συνδυάζετε με τέτοιον τρόπο ώστε να έχετε τα καλύτερα αποτελέσματα, ώστε να αυξήσετε στο μάξιμουμ τον μεταβολισμό σας.\nΜειώνει την κατακράτηση υγρών και βοηθάει στην καλύτερη χώνευση έπειτα από ένα βαρύ γεύμα.\nΠεριέχει πολύ κάλιο και ασβέστιο, ελάχιστες θερμίδες και δίνει ωραία γεύση σε όλα τα φαγητά χωρίς να ερεθίζει το στομάχι.\nΠροκαλεί κορεσμό της πείνας με λίγες θερμίδες και αυξάνει τη μεταγευματική θερμογένεση.\nΔιεγείρει την παραγωγή ασύζευκτων πρωτεϊνών, ουσιών που παίζουν σημαντικό ρόλο στη λειτουργία του θυρεοειδή.\nΤο λευκό χρώματος ψαχνό της περιέχει περισσότερες πρωτεΐνες και λιγότερο λίπος από όλα τα υπόλοιπα κρέατα.\nΜειώνει το στρες και συμβάλλει στην πρόκληση ηρεμίας και χαλάρωσης.\nΑυξάνει τη θερμογένεση και κινητοποιεί τα αποθηκευμένα λίπη.\nΔεσμεύουν μέρος του λίπους των τροφών που συνοδεύουν και βελτιώνουν τη λειτουργία του εντέρου.\nΈχει θερμαντική δράση και ταυτόχρονα βελτιώνει την κυκλοφορία του αίματος και τη λειτουργία του θυρεοειδή.\nΗ βασικότερη πηγή ωφέλιμων λιπαρών οξέων, κυρίως μονοακόρεστων.\nΟι πρωτεΐνες του, κυρίως καζείνη, χωνεύονται με πιο βραδύ ρυθμό και απελευθερώνουν αργά τα αμινοξέα τους στο αίμα. Αυτό έχει ως αποτέλεσμα να καταναλώνουμε αυξημένες θερμίδες, να έχουμε σταθερότερη παροχή ενέργειας και μείωση της πείνας για περισσότερο χρόνο.\nΕίναι πλούσιο σε πρωτεΐνες και αυξάνει τη μεταγευματική θερμογένεση.\nΗ καλύτερη φυτική πηγή Ω-3 λιπαρών οξέων. Βελτιώνει τη διάθεση και τη λειτουργία του εντέρου.\nΙκανοποιεί την αίσθηση της πείνας για αρκετή ώρα.\nΔιεγείρει την παραγωγή σεροτονίνης, μια ορμόνη που μας ανεβάζει την καλή διάθεση και βοηθάει στον έλεγχο της κατάθλιψης.\nΑυξάνουν τη σωματική θερμοκρασία και βοηθούν τον οργανισμό να κάψει περισσότερες θερμίδες.\nΑυξάνει τη σωματική θερμοκρασία και διεγείρει τους μηχανισμούς καύσης του λίπους.\nΕνισχύει τον οργανισμό με αντιοξειδωτικές ουσίες και βελτιώνει τον μεταβολισμό του λίπους.\nΠεριέχουν περισσότερη βιταμίνη Α κυρίως με τη μορφή β-καροτίνης, από οποιοδήποτε άλλο χόρτο ή λαχανικό. Καταπολεμούν τις ελεύθερες ρίζες και ελαττώνουν την όρεξη.\nΕίναι πλούσιο σε φυτικές ίνες και βιταμίνες Β, έχει χαμηλό γλυκαιμικό δείκτη και δεν αυξάνει απότομα το σάκχαρο του αίματος.\nΣΟΚΟΛΑΤΑ ΠΙΚΡΗ - ΚΑΚΑΟ\nΔιεγείρουν το νευρικό σύστημα και αυξάνουν τον μεταβολισμό. Επιλέξτε σοκολάτα με ποσοστό κακάο πάνω από 50% και\nφάτε τη σε πολύ μικρές ποσότητες και όχι πολύ συχνά.\nΟ βασιλιάς των ψαριών. Περιέχει πολλά Ω-3 λιπαρά και κυρίως ΕΡΑ και DHA, που δεν υπάρχουν στις φυτικές τροφές.\nΗ πιο εύκολη λύση για γρήγορο γεύμα ή κολατσιό. Πλούσιος σε πρωτεΐνες και πολύ χαμηλός σε λιπαρά. Οι πρωτεΐνες του ενισχύουν το μυϊκό σύστημα και χορταίνουν ευκολότερα.\nΑυξάνει τον μεταβολισμό σχεδόν ισόποσα με τον καφέ, χωρίς να διεγείρει τόσο πολύ το νευρικό σύστημα.\nΕξαιρετική πηγή πρωτεϊνών και φυτικών ινών. Διευκολύνουν τη λειτουργία του εντέρου και σταθεροποιούν το σάκχαρο του αίματος.\nΠεριέχουν μεγάλες ποσότητες σε βιταμίνες, μέταλλα και ιχνοστοιχεία, ειδικά ιώδιο, στοιχείο απαραίτητο για τη δημιουργία των θυρεοειδών ορμονών.\nΣυγγραφέας: Αννίτα Βασιλάκου


Ο Σφυγμός της Μέρας: Ζήσε το μύθο σου στον Κορυδαλλό\nΔευτέρα 23 Φεβρουαρίου – και ζήσε το μύθο σου στην Ελλάδα. Αυτή η χώρα τα προσφέρει όλα. Μερικές φορές και σε επανάληψη.\nΤο ωραίο είναι πως έχουμε αρχίσει να καταλαβαίνουμε το χάλι το αδιόρθωτο. Έχουμε κατακτήσει τη δυνατότητα να αφομοιώνουμε το αδιανόητο με μια ήρεμη αυτοπεποίθηση, εν μέρει μαζοχιστική και εν μέρει αυτοσαρκαστική. Ξέρουμε γιατί τραγουδάμε «εδώ είναι Βαλκάνια, δεν είναι παίξε-γέλασε». Γι’ αυτό και η αντίδραση των περιοίκων του Κορυδαλλού, αλλά και αστυνομικών, όπως μας διαβεβαίωσε αυτόπτης μάρτυρας (και τον πιστεύουμε απολύτως) ήταν η ίδια: γελούσαν. Έκαναν πλάκα. Σε ένα κράτος που είναι τόσο εμφανώς και τόσο προκλητικά και σταθερά για γέλια, τι άλλο να κάνεις; Οι κάτοικοι είδαν το ελικόπτερο και θυμήθηκαν την προηγούμενη φορά – «ήρθε να πάρει», είπαν, «τον Παλαιοκώστα». Και να δεις που είχαν δίκιο. Όταν άρχισε να διαδίδεται στη γειτονιά, «ναι, ρε, αλήθεια είναι, πάλι τον Παλαιοκώστα πήραν», δεν έπεσε τρόμος, δεν ανατρίχιασαν για την απελευθέρωση ενός βαρυποινίτη και την προοπτική επανάληψης της εγκληματικής δραστηριότητας. Οι έρευνες ξεκίνησαν μέσα σε χάχανα.\nΠώς να αισθάνεται άραγε ένας Πρωθυπουργός όταν τον πληροφορούν για τέτοιες απίθανες καταστάσεις; Η χθεσινή ήταν η λιγότερο δραματική εκδοχή, γιατί δεν είχε θύματα, δεν είχε αίμα και θάνατο. Αλλά ο κ. Καραμανλής θα πρέπει να θυμήθηκε ότι ένας προκάτοχός του, σε μια διαφορετική και πολύ πιο δραματική συγκυρία, είχε πει τη συγκλονιστική φράση «αυτή είναι η Ελλάδα». Η αναγνώριση είχε προκαλέσει σοκ και αποδοκιμασία. Όλοι το ξέρουμε, αλλά όχι να το λέμε κιόλας. Αλλά δεν θυμάμαι καμμία άλλη φράση στην πολιτική να έχει επιβεβαιωθεί τόσο πολλές φορές, σε τόσο λίγο χρόνο. Είναι φανερό πως αυτό που έχει κατακτηθεί σε άλλες χώρες, η ύπαρξη δηλαδή ενός κρατικού μηχανισμού που να εγγυάται τις στοιχειώδεις λειτουργίες της χώρας, όπως η ασφάλεια και η δημόσια τάξη, η ύπαρξη δηλαδή διοίκησης, παραμένει ζητούμενο. Επίσης, είναι φανερό πως η διαφθορά και η ανικανότητα δεν είναι η εξαίρεση αλλά ο κανόνας. Όχι τυχαίος κανόνας. Κανόνας σκληρός, που το μόνο που έχει μάθει καλά να κάνει είναι να τιμωρεί όποιον τολμήσει να τον αμφισβητήσει και να θελήσει να γίνει εξαίρεση.\nΠώς να αισθάνεται ένας Πρωθυπουργός, άνθρωπος θεωρητικά ισχυρός, όταν βρίσκεται σε τέτοια παντελή αδυναμία; Πώς να αισθάνεται ένας Πρωθυπουργός όταν διαπιστώνει ότι γελοιοποιείται για νιοστή φορά αυτό που νομίζει πως διοικεί και ότι αυτό του οποίου προΐσταται δεν είναι κράτος; Βέβαια, ο συγκεκριμένος είχε υποσχεθεί την επανίδρυση αυτού του κράτους. Αλλά, είπαμε… Ζήσε το μύθο σου στις εκλογές.\nPosted by Fivos Karzis at 10:06 AM\nΕδώ δεν μπορούν να αστυνομεύσουν το αυτονόητο, δεν μπορούν να φρουρήσουν την τήρηση των λεωφορειολωρίδων στην Μεσογείων, για όλους εμάς, που κάθε πρωινό ταλαιπωρούμαστε, μετά το κλείσιμο του Σταθμού Δουκίσσης Πλακεντίας.Σήμερα έφτασε ο οδηγός του Χ6 να οδηγά σε άλλες λωρίδες, γιατί ήταν αδύνατη η κίνηση στην λεωφορειολωρίδα...\nΑρχίζω να πιστεύω, ότι πίσω από την πλήρη έλλειψη συντονισμού βρίσκεστε εσείς, γιατί έτσι θέλοντας και μη άκουσα όλο το δεύτερο μέρος του σφυγμού σας μέσα στο λεωφορείο...\nFebruary 23, 2009 at 10:47:00 AM GMT+2\nΑκόμα και τώρα υπάρχει δυνατότητα ευελιξίας. Μπορεί για παράδειγμα να δοθεί αμνηστία στους αδερφούς Παλαιοκώστα και στην συνέχεια να τους δώσουμε την ευθύνη της οργάνωσης διαφόρων στρατιωτικών σωμάτων κλπ.\nFebruary 23, 2009 at 2:14:00 PM GMT+2\nΕξαιρετικό το σχόλιο, το άκουσα το πρωί στο ραδιόφωνο και το αναζήτησα ξανά για να το διαβάσω. Μπράβο για την πολύ διεισδυτική ματιά στα πράγματα και για το θάρρος της εκ νέου επιβεβαίωσης "αυτή είναι η Ελλάδα".\nFebruary 23, 2009 at 4:07:00 PM GMT+2\nκαι μετά λένε οτι οι ταινίες και οι σειρές made in Hollywood, είναι απλά παραμυθάκια...\nμάλλον διαβάζουνε το ελληνικό τύπο για να βρίσκουνε νέες ιδεές, και δυστυχώς δεν μας πληρώνουνε και τα δικαιώματα!!!\nπάντως πέρα της πλάκας το bbc το ανέφερε σήμερα καθώς και το προηγούμενο χρονικό!\nπως το είχε πει ο Χαρρυ Κλύν?\nFebruary 23, 2009 at 4:30:00 PM GMT+2\nΗ κριτική σας με βρίσκει συνήθως σύμφωνο, εντούτοις επιτρέψτε μου να προτείνω μια διαφορετική οπτική γωνία επί του σημερινού σας θέματος.\nΗ υπόσχεση του πρωθυπουργού για επανίδρυση του κράτους ισχύει και εφαρμόζεται. Όπως υπονοεί και ο - επίκαιρος, λόγω της αίθουσας ξυλοδαρμών - Κωστής Παλαμάς στο ποίημά του "Ο Γκρεμιστής": Ανάγκη είναι κάτι που νοσεί βαθιά να διαλυθεί, ώστε να συγκροτηθεί ως υγιές εκ νέου.\nΗ κυβέρνηση Καραμανλή εκπληρώνει, συνεπώς, για την ώρα, την ιστορική αποστολή της. Διαλύει ολοένα το φαύλο ελληνικό σύστημα. Και μάλιστα σε ζηλευτό κλίμα εθνικής ενότητας, με την αρωγή μπαχαλάκηδων και τρομοκρατών, με τη βοήθεια της αντιπολίτευσης, ίσως και ξένων δυνάμεων.\nΤο πώς και από ποιόν θα επιτευχθεί η β' φάση της επανίδρυσης - ήτοι το χτίσιμο - παραμένει, βεβαίως, μέγα ζητούμενο. Εκεί, ίσως, απαιτείται μελέτη έτερου Παλαμά, του Γρηγορίου. Ήτοι, ο Θεός μαζί μας!\nFebruary 23, 2009 at 8:53:00 PM GMT+2\nΚαι μέσα σε όλο αυτό το ρεζιλίκι έχουμε τα δελτία ειδήσεων που θεοποιούν τους δραπέτες - είναι καλά παιδιά, άφησαν και λεφτά για την βενζίνη όταν είχαν αρπάξει ένα αυτοκίνητο, κλέβουν τουσ πλούσιους για να τα δώσουν στους φτωχούς - και άλλα τέτοια γραφικά. Λίγο πολύ η ίδια αντιμετώπιση με την 17 Νοέμβρη πριν απο αρκετά χρόνια...\nFebruary 23, 2009 at 9:46:00 PM GMT+2\nΑ. ΣΤΕΓΟΣ said...\nΑπό το "Αυτή είναι η Ελλάδα", που εύστοχα θέσατε στον πυρήνα του προβληματισμού σας, στο "Είμαστε όλοι Έλληνες"...Αν μου επιτρέπετε, αφήνω το άρθρο του Παντελή Μπουκάλα,από την ΚΑΘΗΜΕΡΙΝΗ της 22.02.09: http://news.kathimerini.gr/4dcgi/_w_articles_columns_1_22/02/2009_304082\nFebruary 23, 2009 at 11:12:00 PM GMT+2\nΗ επόμενη ανάρτηση γράφτηκε ως απάντηση στα σχόλιά σας.\nFebruary 24, 2009 at 10:08:00 AM GMT+2


Γιατί οι μεγαλόσωμοι σκύλοι ζουν λιγότερο - Living with Dogs\nΟ λόγος που επιλέχθηκε ο σκύλος ως ζώο για την έρευνα είναι επειδή είναι είδος θηλαστικού που αναπτύχθηκε μέσω της επιλεκτικής αναπαραγωγής σε διάφορα μεγέθη. Ο πιο μεγάλος σκύλος που έζησε ποτέ ήταν ένα Αγγλικό Mastiff που το βάρος του έφτασε τα 156 περίπου κιλά. Ο πιο μικρός ήταν ένα Yorkie που ζύγιζε μόλις 113 γραμμάρια. Στην φύση δεν υπάρχει κανένα άλλο θηλαστικό που να παρουσιάζει τόσες μεγάλες διαφορές.\nΟι πολύ μεγάλες φυλές όπως οι Great Dane έχουν μέσο όρο ζωής τα 7 χρόνια ενώ τα Yorkie μπορούν να ζήσουν μέχρι και 16 χρόνια.\nΣτη συνέχεια οι ερευνητές παρατήρησαν την ανάπτυξη και μελέτησαν το ιστορικό υγείας για να καταλήξουν στις αιτίες θανάτου. Για παράδειγμα οι μεγαλόσωμες φυλές αναπτύσσουν συχνότερα καρκίνο από τις μικρόσωμες. Αυτό είναι κάτι το φυσιολογικό αφού η αρρώστια οφείλεται σε μη φυσιολογική ανάπτυξη των κυττάρων. Διαπιστώθηκε πως οι άνθρωποι κατά την "δημιουργία" των φυλών -χωρίς να το θέλουν- επέλεξαν χαρακτηριστικά όπως η πολύ γρήγορη ανάπτυξη, που προδιαθέτει την ανάπτυξη του καρκίνου.\nΆλλα μεγαλόσωμα θηλαστικά όπως οι ελέφαντες έχουν πολύ περισσότερα κύτταρα από τα μικρότερα θηλαστικά, γεγονός που θα βοηθούσε την ανάπτυξη καρκίνου. Παρόλα αυτά έχουν αναπτύξει μηχανισμό που καταπολεμά την ασθένεια. Ο μηχανισμός αυτός αναπτύχθηκε πιθανόν στην πάροδο εκατοντάδων ή χιλιάδων χρόνων ενώ οι σκύλοι δεν είχαν αυτή την "επιλογή". Οι περισσότερες φυλές δημιουργήθηκαν από τον άνθρωπο σε πολύ μικρό χρονικό διάστημα, κάτι που δεν βοήθησε στην ανάπτυξη προστατευτικών μηχανισμών.\nΥπάρχουν όμως περιπτώσεις μεγαλόσωμων σκύλων που ζουν πολύ παραπάνω από το μέσο όρο της φυλής τους. Ο Dr. Jeff Bergin εκτρέφει Newfoundland που ζουν μέχρι και 17 χρόνια. Δέκα χρόνια δηλαδή περισσότερο από το μέσο όρο. Μπορείς να δεις την συνέντευξη στο βίντεο παρακάτω.\nΟ Dr. Jeff Bergin ταΐζει τους σκύλους του με τις καλύτερες τροφές, δεν ζευγαρώνει σκύλους που έχουν παρουσιάσει προβλήματα υγείας και έχει περιορίσει τα εμβόλια ώστε να αναπτύξει ο οργανισμός δικούς του μηχανισμούς άμυνας. Επίσης ο Bergin είναι ειδικευμένος χειροπρακτικός για σκύλους και βοηθάει την ανάπτυξη του σκελετικού τους συστήματος από την πρώτη στιγμή που θα σταθούν στα πόδια τους (manual orthopedic manipulation).\nΔεν είναι εύκολο για τους περισσότερους από εμάς να κάνουμε ότι και ο Dr. Jeff Bergin. Η κληρονομικότητα παίζει πολύ σημαντικό ρόλο. Εάν λοιπόν έχετε αποφασίσει να αποκτήσετε τον σκύλο σας από εκτροφείο και όχι να υιοθετήσετε, επιλέξτε τουλάχιστον σωστό και καταρτισμένο εκτροφέα.\nPhoto by: Valerie Elash on Unsplash


«Chexting»: Αυτή είναι η νέα μόδα που «κλείνει σπίτια» :: ifonitispellas.gr\nΑΡΧΙΚΗ ΣΕΛΙΔΑ > «Chexting»: Αυτή είναι η νέα μόδα που «κλείνει σπίτια»\n«Chexting»: Αυτή είναι η νέα μόδα που «κλείνει σπίτια»\nΟλο και περισσότεροι χρήστες των σελίδων κοινωνικών δικτύωσης, απατούν τους συντρόφους τους, χωρίς σεξ, αλλά μ' ένα συναισθηματικό δέσιμο με αγνώστους, μέσω κινητών και υπολογιστών. To «συναισθηματικό σεξ» στο Διαδίκτυο, το επονομαζόμενο «chexting» , καταστρέφει οικογένειες διαλύει σπίτια. Πρόκειται για μια νέα τάση στο Ιντερνέτ, η οποία, θεωρείται μία μορφή προδοσίας. Ξεκινάει ως μία αθώα συζήτηση και καταλήγει σ΄ ένα βαθύ δέσιμο έστω και εξ αποστάσεως. Όσοι επιδίδονται στο «chexting», αρχικά δεν εμπλέκονται ερωτικά με τους ηλεκτρονικούς φίλους τους. Ωστόσο, η σχέση τους λαμβάνει μία μορφή «συναισθηματικού σεξ» όταν μέσω της ανταλλαγής γραπτών μηνυμάτων, η επαφή τους εξελίσσεται σε μία μορφή απιστίας.\nΣυνήθως οι γυναίκες σύζυγοι δεν ενδιαφέρονται να ξεκινήσουν μία σχέση «συναισθηματικού σεξ» μέσω του Διαδικτύου, όμως όλα ξεκινούν με μία αθώα συζήτηση και τη λέξη «hello» (γεια). Οι άνθρωποι που μπαίνουν σε αυτή τη διαδικασία αρχίζουν και αποκτούν μία σχέση εξάρτησης, αλλά και προσμονή για το επόμενο γραπτό μήνυμα ή οποιαδήποτε ηλεκτρονική επικοινωνία. Το γεγονός επίσης ότι η ηλεκτρονική επαφή γίνεται υπό καθεστώς μυστικότητας (δεν την ξέρει δηλαδή ο/η σύντροφος) εξάπτει τη φαντασία και ενισχύει το ενδιαφέρον για το άλλο πρόσωπο. Η όλη διαδικασία περί ανταλλαγής γραπτών μηνυμάτων αρχίζει και αποκτά σημασία και νόημα για όσους κάνουν chexting. Η νέα τάση βαπτίστηκε ως «chexting» από τους όρους «cheating» (απιστία ) και «texting» (ανταλλαγών γραπτών μηνυμάτων).\nΓια τους ειδικούς, το «chexting», είναι από πολλές απόψεις μία μορφή απιστίας, καθώς φτάνει κανείς στο σημείο να μοιράζεται με το άλλο πρόσωπο πράγματα που δεν τολμά να συζητήσει με τον σύντροφό του. Το μεγάλο ερώτημα είναι που σταματάει το «chatting» οι (ηλεκτρονικές συνομιλίες) και που αρχίζει το «cheating». Όταν για παράδειγμα, ο ή η σύντροφός σου αρχίζουν τα γραπτά μηνύματα μόλις σηκώνονται από το κρεβάτι ή λίγο πριν πέσουν για ύπνο, και νιώθεις ότι είναι απόμακρος, τότε θα πρέπει να αρχίσεις να αναρωτιέται τι επιτέλους συμβαίνει. Οσοι είναι κολλημένοι στο κινητό τους αλλά και όσοι είναι μπροστά από τον υπολογιστή τους τις ύποπτες ώρες (αργά το βράδυ, χωρίς να συντρέχει λόγος), τότε θεωρούνται ύποπτοι.


Ενεργοποίηση ή απενεργοποίηση των ειδοποιήσεων επιφάνειας εργασίας - Outlook\nΕνεργοποίηση ή απενεργοποίηση των ειδοποιήσεων επιφάνειας εργασίας\nΜήνυμα ηλεκτρονικού ταχυδρομείου Εμφανίζει το όνομα του αποστολέα, το θέμα και τις δύο πρώτες γραμμές του μηνύματος. Η Ειδοποίηση επιφάνειας εργασίας δεν εμφανίζει τα περιεχόμενα ενός κρυπτογραφημένου μηνύματος ή ενός μηνύματος με ψηφιακή υπογραφή. Για να προβάλετε το μήνυμα, πρέπει να το ανοίξετε.\nΠρόσκληση σε σύσκεψη Εμφανίζει τον αποστολέα, το θέμα, την ημερομηνία, την ώρα και την τοποθεσία της σύσκεψης.\nΠρόσκληση σε εργασία Εμφανίζει τον αποστολέα, το θέμα και την ημερομηνία έναρξης της εργασίας που έχει ανατεθεί.\nΣυμβουλή: Εάν θέλετε να διατηρήσετε μια Ειδοποίηση επιφάνειας εργασίας ορατή ώστε να έχετε περισσότερο χρόνο για να τη διαβάσετε, τοποθετήστε τον δείκτη του ποντικιού στην ειδοποίηση, πριν αυτή ξεκινήσει να εξαφανίζεται σταδιακά.\nΓια να ενεργοποιήσετε ή να απενεργοποιήσετε τις Ειδοποιήσεις επιφάνειας εργασίας, κάντε τα εξής:\nΣτην περιοχή Άφιξη μηνύματος, επιλέξτε ή καταργήστε το πλαίσιο ελέγχου Εμφάνιση ειδοποίησης επιφάνειας εργασίας.\nΣημείωση: Για να αποκρύψετε άλλες ειδοποιήσεις όπως την αναπαραγωγή ήχων, την αλλαγή του δείκτη του ποντικιού ή την εμφάνιση ενός εικονιδίου φακέλου στη γραμμή εργασιών, καταργήστε τα αντίστοιχα πλαίσια ελέγχου για αυτές τις λειτουργίες.\nΜπορείτε, επίσης, να απενεργοποιήσετε τις Ειδοποιήσεις επιφάνειας εργασίας όταν μία από αυτές εμφανίζεται στην οθόνη σας. Κάντε κλικ στο κάτω βέλος της ειδοποίησης και, στη συνέχεια, κάντε κλικ στην επιλογή Απενεργοποίηση ειδοποίησης επιφάνειας εργασίας για νέα αλληλογραφία.\nΓια να αλλάξετε τη διαφάνεια της Ειδοποίησης επιφάνειας εργασίας ή το χρονικό διάστημα που θα είναι ορατή, κάντε κλικ στην επιλογή Ρυθμίσεις ειδοποιήσεων επιφάνειας εργασίας.\nΕπιπλέον, εάν χρησιμοποιείτε κανόνες μηνυμάτων και μετακινήσετε ένα νέο μήνυμα από τον προεπιλεγμένο φάκελο "Εισερχόμενα" του λογαριασμού, ενδέχεται να μην λάβετε μια Ειδοποίηση επιφάνειας εργασίας ή η Ειδοποίηση επιφάνειας εργασίας ενδέχεται να μην εμφανίζεται για τη συνολική διάρκεια που έχετε ρυθμίσει στις παραμέτρους των λειτουργιών των Ειδοποιήσεων επιφάνειας εργασίας.


Νεαροί κλέφτες 19 μοτοποδηλάτων στις Σέρρες\nPublished on July 22nd, 2015 | by fileto\nΗ ανάλυση του τρόπου δράσης και η ενδελεχής έρευνα αστυνομικών της Υποδιεύθυνσης Ασφάλειας Σερρών, είχε ως αποτέλεσμα την εξιχνίαση πολυάριθμων περιπτώσεων κλοπών δικύκλων στις Σέρρες.\nΓια την υπόθεση σχηματίστηκε δικογραφία σε βάρος ενός 16χρονου και ενός 21χρονου για κλοπή τροχοφόρων.\nΕνεργώντας από κοινού και δρώντας από τον Οκτώβριο του προηγούμενου έτους, διέπρατταν συστηματικά κλοπές δικύκλων, με απώτερο στόχο τον προσπορισμό παράνομου οικονομικού οφέλους.\nΕιδικότερα, από τα μέχρι στιγμής στοιχεία της έρευνας, προέκυψε ότι δρώντας κυρίως τις πρώτες πρωινές ώρες, αφαίρεσαν από πυλωτές και πεζοδρόμια στην πόλη των Σερρών, συνολικά 19 δίκυκλες μοτοσυκλέτες και 18 δίκυκλα μοτοποδήλατα, η αξία των οποίων ξεπερνά τις 26.000 ευρώ.\nΑπό την περαιτέρω έρευνα προέκυψε ότι σε ορισμένες περιπτώσεις τα κλεμμένα δίκυκλα τα πουλούσαν, ενώ σε άλλες περιπτώσεις πουλούσαν μέρος των ανταλλακτικών, ενώ τα υπόλοιπα μέρη των δικύκλων τα εγκατέλειπαν κοντά στις οικίες απ’ όπου τα είχαν αφαιρέσει.\nΟι έρευνες συνεχίζονται για εντοπισμό τυχόν επιπλέον παθόντων, καθώς και ατόμων που απέκτησαν παράνομα έναντι αμοιβής τα προαναφερόμενα δίκυκλα ή ανταλλακτικά αυτών, τα οποία αποτελούν προϊόντα εγκλήματος.


2010 | Επαρχιακό Φως\nΤο σπίτι των Κουρητών στο χωριό Μαργαρίτες Ρεθύμνου και η ξενάγηση στην Ελεύθερνα και μέχρι τον Ψηλορείτη. Βίντεο-video\nΑρχική ανάρτηση 5 Οκτωβρίου 2010. Διαβάστε Περισσότερα »\nΓνωριμία με τα Ροδωπού Κισάμου Χανίων. Βίντεο-video\nΑρχική ανάρτηση 20-06-2010 Διαβάστε Περισσότερα »\nΕκδηλώσεις μνήμης στο Μνημείο των Ευελπίδων στο Κολυμπάρι Κισάμου. Βίντεο-video\nΑρχική ανάρτηση 23-05-2010 Διαβάστε Περισσότερα »\nΤο πανηγύρι της Αγίας Ειρήνης στο χωριό Σάσαλος Κισάμου Χανίων. Βίντεο-video\nΑρχική ανάρτηση 12-05-2010 Διαβάστε Περισσότερα »\nΚαταστροφή θερμοκηπίων στο Ελαφονήσι Κισάμου Χανίων από ανεμοστρόβιλο. Βίντεο-video\nΑρχική ανάρτηση 17-03-2010 Διαβάστε Περισσότερα »\n21/01/2012 2 Σχόλια\nΑρχική ανάρτηση 27-02-2010 Διαβάστε Περισσότερα »\nΈνα νησί χωρίς θάλασσα στην ενδοχώρα του Νομού Χανίων. Βίντεο- video\nΑρχική ανάρτηση 26-02-2010 Διαβάστε Περισσότερα »


Τραγωδία στην Κρήτη: Η Στέλλα και ο Γιάννης ξεψύχησαν στην άσφαλτο – ΕΙΚΟΝΕΣ | Sugklonistiko\nΜε πληροφορίες από newsone.gr Η 20χρονη Στέλλα από τα Μελίσσια Αττικής και ο 19χρονος Γιάννης από τους Αγίους Αναργύρους είναι τα δύο θύματα του τραγικού δυστυχήματος στα Χανιά στην Κρήτη. H 20χρονη ήταν φοιτήτρια της Αρχιτεκτονικής Σχολής του Πολυτεχνείου Κρήτης ενώ ο 19χρονος βρισκόταν στην πόλη γ...\nΗ 20χρονη Στέλλα από τα Μελίσσια Αττικής και ο 19χρονος Γιάννης από τους Αγίους Αναργύρους είναι τα δύο θύματα του τραγικού δυστυχήματος στα Χανιά στην Κρήτη. H 20χρονη ήταν φοιτήτρια της Αρχιτεκτονικής Σχολής του Πολυτεχνείου Κρήτης ενώ ο 19χρονος βρισκόταν στην πόλη για διακοπές.\nΣοκαρισμένη Αθήνα και Κρήτη μετά από το θανατηφόρο δυστύχημα που συνέβη σήμερα (17.08.2017) το πρωί. Ένας 20χρoνος Γεωργιανός συνελήφθη από την αστυνομία στα Χανιά, στην Κρήτη. Ο 20χρονος ήταν οδηγός του αυτοκινήτου που παρέσυρε και σκότωσε τους δύο νέους σε δρόμο στην Κρήτη. Αύριο θα περάσει την πόρτα του εισαγγελέα.\nΟι δυο φοιτητές περπατούσαν, νωρίς το πρωί, στην περιοχή Κουνουπιδιανά, κοντά στις εγκαταστάσεις του Πολυτεχνείου στην Κρήτη. Οι εικόνες από το σημείο προκαλούν σοκ.\nΟ 20χρονος, φέρεται να είπε στους αστυνομικούς ότι δεν είδε τους δύο φοιτητές, που περπατούσαν στο δρόμο, με αποτέλεσμα να τους παρασύρει. Πάντως από τις εξετάσεις στις οποίες υπεβλήθη, δεν προέκυψε ότι είχε καταναλώσει μεγάλη ποσότητα αλκοόλ.\n«Παγωμένη» παραμένει η φοιτητική κοινότητα του Πολυτεχνείου Κρήτης, στην οποία ανήκε η 20χρονη φοιτήτρια της Αρχιτεκτονικής από το Μαρούσι. Μαζί της την τελευταία του πνοή στην άσφαλτο άφησε και ένας 25χρονος νεαρός από τους Αγίους Αναργύρους Αττικής. Ο νεαρός δεν φοιτούσε σε κάποια από τις πολυτεχνικές σχολές στα Χανιά.\nΗ καταγγελία του Πολυτεχνείου\nΣτην ανακοίνωση αναφέρεται μεταξύ άλλων: » Το Πολυτεχνείο Κρήτης πενθεί δύο νέους ανθρώπους. Εκφράζουμε τα βαθιά συλλυπητήρια και την αμέριστη συμπαράσταση του Ιδρύματος στις οικογένειες των δύο νέων για την πρόωρη απώλειά τους.\nΑπό τις πρώτες ενδείξεις, το σημερινό τραγικό δυστύχημα οφείλεται στην υπερβολική ταχύτητα διερχόμενου οχήματος. Το Πολυτεχνείο Κρήτης, έχοντας επιδείξει τη μέγιστη δυνατή υπευθυνότητα και προνοητικότητα, έχει εγκαίρως καταρτίσει και υποβάλει στις αρμόδιες Αρχές της Πολιτείας ολοκληρωμένη μελέτη κατασκευής κυκλικού κόμβου στο ύψος της πύλης της Πολυτεχνειούπολης Κουνουπιδιανών. Με στόχο τη μείωση της ταχύτητας των διερχόμενων οχημάτων. Για τη βελτιστοποίηση μάλιστα της αποτελεσματικότητας του έργου έχει προσφέρει στην Πολιτεία και την απαραίτητη έκταση γης.\nΗ τοποθέτηση κυκλικών κόμβων σε διασταυρώσεις, κατάλληλα σχεδιασμένων ώστε να παρέχουν κάθετη πρόσβαση στις διερχόμενες κυκλοφοριακές κατευθύνσεις, λειτουργεί ως μηχανισμός υποχρεωτικής ελάττωσης της ταχύτητας των οχημάτων και δίνει ισότιμη προτεραιότητα στη διακίνηση των οχημάτων μέσα στον κόμβο, θέτοντας βέβαια τους αναγκαίους κανόνες. Η εμπειρία από την τοποθέτηση ανάλογων κόμβων στο δρόμο Χανίων-Αεροδρομίου έχει διαπιστωθεί ότι έχει συμβάλει στη σημαντική μείωση τροχαίων ατυχημάτων».\nΤο τραγικό τροχαίο σημειώθηκε λίγο πριν από τις 7:00 το πρωί, πολύ κοντά στις εγκαταστάσεις του Πολυτεχνείου Κρήτης. Οι δυο νεαροί είχαν βγάλει βόλτα τον σκύλο τους.\nΞαφνικά, το αυτοκίνητο που κινούνταν με ιλιγγιώδη ταχύτητα έπεσε πάνω στα δύο παιδιά, με αποτέλεσμα τον θανάσιμο τραυματισμό της κοπέλας, η οποία ξεψύχησε ακαριαία. Ο νεαρός άνδρας μεταφέρθηκε με ασθενοφόρο του ΕΚΑΒ στο νοσοκομείο Χανίων. Λίγο αργότερα άφησε την τελευταία του πνοή.\nPrevious: Σεισμός ΤΩΡΑ στη Ζάκυνθο\nNext: Πρόταση 600.000 ευρώ στον Ντάνο; «Προσωπικά θέλω τα λεφτά…»


September 12, 2013 – AnimeCast\nΕπίσημη Ιαπωνική κυκλοφορία του PS4 στις 22 Φεβρουαρίου!\nThis entry was posted in Games Ειδήσεις and tagged animecast japan Playstation 4 ps4 SCEJ Sony on September 12, 2013 by Θάνος Βουτσίνος\nΗ SCEJ (Sony Computer Entertainment Japan) ανακοίνωσε την Δευτέρα στη συνέντευξη της ότι όρισε την Ιαπωνική κυκλοφορία της κονσόλας Playstation 4 στις 22 Φεβρουαρίου 2014. Η κονσόλα θα κοστίζει ¥41,979 ($400/€400). Επίσης, ανακοινώθηκε κι ένα πακέτο της μαζί με την Κάμερα του (Playstation Camera) που θα κοστίζει ¥46,179 ($463/€465). Οι […]\nThis entry was posted in Interest Ειδήσεις and tagged clothing design goth putumayo tales of symphonia ενδυμασιες ρούχα σχεδιασμος on September 12, 2013 by Nioru\nΓκοθ χαρακτήρα θα έχουν πλέον οι ενδυμασίες των κεντρικών χαρακτήρων του Tales of Symphonia. Το περιοδικό Viva Tales Magazine αποκάλυψε στο τεύχος Οκτωβρίου τα σχέδια των ρούχων που θα φορούν στο επερχόμενο OAV. Η σειρά των ρούχων είναι αποτέλεσμα της συνεργασίας της Namco Bandai Games δημιουργού του παιχνιδιού Tales of Symphonia και του εμπορικού καταστήματος Shinjuku Marui One. Η εταιρία Putumayo, […]\nΣαν σήμερα λοιπόν, 15 χρόνια πριν, το 1998 κυκλοφόρησε για πρώτη φορά στην Ιαπωνία η Pokemon Yellow!! Ποιος μπορεί άλλωστε να ξεχάσει την ειδική έκδοση Gameboy Color Picachu Edition;; Ουσιαστικά η Pokemon Yellow ήταν μία ενισχυμένη έκδοση των Red και Green και περιελάμβανε αρκετές μετατροπές που βασίζονταν στο anime. Η […]\nΆρωμα Attack on Titan\nThis entry was posted in Interest Ειδήσεις and tagged attack on titan eren koubutsu-ya Levi mikasa perfume αρωμα κολωνια on September 12, 2013 by Nioru\nΑναρωτηθήκατε ποτέ, πώς μπορεί να “μύριζαν” οι αγαπημένοι σας χαρακτήρες από το Attack on Titan; Ο Eren, η Mikasa και ο Levi γίνονται άρωμα! Το καθένα από αυτά έχει σχεδιαστεί έτσι,ώστε να αντιπροσωπεύει την προσωπικότητα του κάθε ήρωα. Έτσι το άρωμα του Eren έχει ως ανώτερες “νότες” περγαμόντο, λεμόνι, λάιμ […]\nΙαπωνική κατάταξη πωλήσεων DVD 2-8 Σεπτεμβρίου!\nThis entry was posted in Anime Ειδήσεις and tagged anime animecast japanese dvd rankings ranking rankings Tenshi usavich on September 12, 2013 by Tenshi Ko\nΤο Daisuke Namikawa no Yabai! Tanoshiku Natte Kichatta! Vol. 1 πούλησε 1.556 περισσότερα αντίγραφα αυτήν την εβδομάδα, ενώ συνολικά έχει πουλήσει 3.192! Ανέβηκε από την θέση #36 στην θέση #30 στην διάρκεια της 2ης εβδομάδας παραμονής του στο DVD chart. Θέση Προηγούμενη Τίτλος Εβδομαδιαία αντίγραφα Συνολικά αντίγραφα Ημ/νια κυκλοφορίας Κατασκευαστής Κατηγορία Υψηλότερη θέση […]\nΔείτε το πρώτο επίσημο trailer βίντεο του Ace of Diamond\nThis entry was posted in Anime Ειδήσεις and tagged Ace of Diamond anime animecast manga new trailer video Βαγγέλης Παπαδόπουλος νέα νέο on September 12, 2013 by Βαγγέλης Παπαδόπουλος\nΤο πρώτο επίσημο διαφημιστικό βίντεο του Ace of Diamond, βασισμένο στο manga του Yūji Terajima, παίχτηκε κατά τη διάρκεια του Niconico livestream event για το ανερχόμενο anime την Τρίτη. Στο διαφημιστικό βίντεο ακούμε τον Tom-H@ck (μουσικό συνθέτη του K-ΟN!) και το τραγούδι των τίτλων του Masayoshi Ōnishi με όνομα “Go EXCEED!!” Τα μέλη της ομάδας είναι: Ryota Ohsaka […]


14 Πανέξυπνα Κόλπα για τα Παπούτσια, που ελάχιστες Γυναίκες γνώριζαν μέχρι Σήμερα. Το 11ο κάνει Θαύματα! - Fanpage\nΣε όλους αρέσει να αγοράζουν καινούρια παπούτσια. Η χαρά αυτή όμως σβήνει γρήγορα, όταν τα καινούρια παπούτσια λερώνονται ή είναι άβολα. Στις παρακάτω φωτογραφίες θα δείτε με ποιους τρόπους μπορείτε να διατηρήσετε τα παπούτσια σας καθαρά απλά χρησιμοποιώντας αντικείμενα που έχετε στο σπίτι σας.\nΚόλπα για να είναι τα παπούτσια σας καθαρά\nΧρησιμοποιήστε βαζελίνη στα λουστρίνια σας για απίθανη λάμψη\nΔιώξτε την άσχημη μυρωδιά από τα παπούτσια σας με ξίδι\nΧρησιμοποιήστε λίμα για να καθαρίσετε γρατσουνιές και λεκέδες\nΔιατηρήστε τα παπούτσια σας φρέσκα με μαγειρική σόδα\nΚαθαρίστε τους λεκέδες από τα δερμάτινα παπούτσια σας χρησιμοποιώντας οινόπνευμα\nΚάντε τα παπούτσια σας λευκά με οδοντόκρεμα\nΚόλπα για να αισθάνονται τα πόδια σας άνετα\nΑνακουφίστε τον πόνο με ένα ποδόλουτρο σε τσάι\nΑν περπατάτε πολύ μέσα στη μέρα, τότε τα πόδια σας πρέπει να πονάνε απίστευτα. Πάρτε μια λεκάνη και γεμίστε την με ζεστό νερό. Στην συνέχεια προσθέστε ένα φακελάκι πράσινο ή μαύρο τσάι και δείτε τις αντιφλεγμονώδεις ιδιότητες του τσαγιού να κάνουν δουλειά.\nΧρησιμοποιήστε κερί για να κάνετε τα παπούτσια σας αδιάβροχα\nΣε κανέναν δεν αρέσει να κυκλοφορεί με βρεγμένα παπούτσια. Μπορείτε όμως να τα κάνετε αδιάβροχα. Πάρτε κερί μέλισσας και καλύψτε ολόκληρη την επιφάνεια των παπουτσιών σας με αυτό. Στην συνέχεια χρησιμοποιήστε σεσουάρ ώστε να λιώσει το κερί πάνω στο παπούτσι.\nΔέστε τα πόδια σας με ταινία για να προλάβετε τον πόνο από τα ψηλοτάκουνα παπούτσια\nΑν φοράτε συχνά ψηλοτάκουνα παπούτσια, τότε αυτό το κόλπο είναι για εσάς. Τα πόδια συχνά δέχονται μεγάλη πίεση όταν φοράμε ψηλοτάκουνα παπούτσια, γι’αυτό και πονάνε. Δέστε το δεύτερο και το τρίτο δαχτυλάκι μαζί. Έτσι θα μειωθεί η πίεση που δέχεται κάθε δάχτυλο ξεχωριστά και επομένως θα νιώσετε λιγότερο πόνο.\nΠρολάβετε τις φουσκάλες χρησιμοποιώντας αποσμητικό σε τζελ\nΟι φουσκάλες είναι πολύ δυσάρεστες. Για να τις αποτρέψετε, τρίψτε αποσμητικό σε τζελ στα σημεία όπου νομίζετε ότι θα εμφανιστούν φουσκάλες. Το αποσμητικό θα λειτουργήσει σαν λιπαντικό και θα προλάβετε τις φουσκάλες.\nΑποφύγετε τα γλιστρήματα τρίβοντας τις σόλες σας με γυαλόχαρτο\nΤρίψτε τις σόλες των καινούριων σας παπουτσιών με γυαλόχαρτο. Έτσι η σόλα δεν θα γλιστράει και θα μπορείτε να κυκλοφορείτε άνετα.\nΒάλτε τα παπούτσια σας στην κατάψυξη για να τα ανοίξετε\nΠολύ συχνά τα παπούτσια που αγοράζουμε θέλουν άνοιγμα. Γεμίστε δύο πλαστικά σακουλάκια με νερό και βάλτε από ένα σε κάθε παπούτσι. Βάλτε τα παπούτσια στην κατάψυξη όλο το βράδυ. Λόγω του ότι ο όγκος του νερού γίνεται μεγαλύτερος όταν μετατρέπεται σε πάγο, τα παπούτσια σας θα ανοίξουν χωρίς να καταστραφούν.\nΑνοίξτε τα παπούτσια σας με το σεσουάρ\nΑυτό το κόλπο κάνει για όλα τα είδη παπουτσιών. Αρχικά, φορέστε τα παπούτσια σας με μια χοντρή κάλτσα. Στην συνέχεια, χρησιμοποιήστε το θερμό αέρα του σεσουάρ για να ανοίξουν τα παπούτσια σας. Πείτε αντίο στον πόνο!\nΠώς σας φαίνονται αυτά τα κόλπα; Θα χρησιμοποιούσατε κάποιο από αυτά;


Direct News - Ηράκλειο: Στη φυλακή 52χρονος για αποπλάνηση ανήλικης - Καταδικάστηκε σε κάθειρξη 13 ετών\nΗράκλειο: Στη φυλακή 52χρονος για αποπλάνηση ανήλικης - Καταδικάστηκε σε κάθειρξη 13 ετών\nΣτη φυλακή οδηγείται 52χρονος άνδρας, ο οποίος κρίθηκε ένοχος για αποπλάνηση ανηλίκου που δεν έχει συμπληρώσει τα 12 έτη. Η πράξη είχε τελεστεί σε βάρος ενός 11χρονου κοριτσιού, ηλικίας 11,5 ετών, πριν, περίπου, τέσσερα χρόνια στο Ηράκλειο.\nΤο Μικτό Ορκωτό Δικαστήριο Ηρακλείου, που εκδίκασε την υπόθεση σε πρώτο βαθμό επέβαλε στον κατηγορούμενο κάθειρξη 13 ετών\nΌπως αναφέρει το neakriti.gr, ο εισαγγελέας της έδρας πρότεινε η έφεση του καταδικασθέντα να έχει αναστέλλουσα δύναμη υπό όρους. Ωστόσο, το δικαστήριο δεν έδωσε ανασταλτικό στην έφεση στέλνοντας τον 52χρονο στη φυλακή για να εκτίσει την ποινή του.\nΟ δικηγόρος Σπύρος Βρέντζος, συνήγορος της οικογένειας του κοριτσιού, εξέφρασε την ικανοποίησή του για την απόφαση του δικαστηρίου. Και ζήτησε από τους γονείς όλων των παιδιών να είναι ιδιαίτερα προσεκτικοί αναφορικά με τους ανθρώπους τους οποίους συναναστρέφονται και εμπιστεύονται.\nΣημειώνεται, ότι σύμφωνα με τα όσα δήλωσε η συνήγορος υπεράσπισης του ηλικιωμένου, Θεονύμφη Μπέρκη, στο neakriti.gr, ο εντολέας της αντιμετωπίζει σοβαρό πρόβλημα υγείας και γι’ αυτό νοσηλεύεται στο νοσοκομείο κρατουμένων των φυλακών Κορυδαλλού.\nΑΝΑΡΤΗΘΗΚΕ 12-3-2019 από directNEWS.gr


Καθηγητής Οξφόρδης: Η Omicron«δεν είναι σαν την ασθένεια που ειχαμε πριν από ένα χρόνο» - Λιγότεροι ασθενείς σε ΜΕΘ. - MacedoniaNet.gr\nΚαθηγητής Οξφόρδης: Η Omicron«δεν είναι σαν την ασθένεια που ειχαμε πριν από ένα χρόνο» – Λιγότεροι ασθενείς σε ΜΕΘ.\nΤα υψηλά ποσοστά θανάτων από Covid στο Ηνωμένο Βασίλειο είναι «πια ιστορία», δήλωσε κορυφαίος ανοσολόγος.\nΕξαδάκτυλος- Βατόπουλος: «Δεν εισηγηθήκαμε τεστ σε εμβολιασμένους – Η επιτροπή δεν έχει συνεδριάσει εδώ και 15 ημέρες»\nΟ Sir John Bell, καθηγητής ιατρικής στο Πανεπιστήμιο της Οξφόρδης και σύμβουλος της κυβέρνησης για τις βιοεπιστήμες, είπε ότι αν και οι εισαγωγές στα νοσοκομεία αυξήθηκαν τις τελευταίες εβδομάδες καθώς το Omicron εξαπλώνεται στον πληθυσμό, η ασθένεια\n«Φαίνεται λιγότερο σοβαρή και πολλοί άνθρωποι περνούν σχετικά σύντομο χρονικό διάστημα. χρόνος στο νοσοκομείο. Λιγότεροι ασθενείς χρειάζονταν οξυγόνο υψηλής ροής και η μέση διάρκεια παραμονής μειώθηκε σε τρεις ημέρες.\nΑρκετοί επιστήμονες επέκριναν την απόφαση της κυβέρνησης να μην εισαγάγει περαιτέρω περιορισμούς για τον Covid στην Αγγλία πριν από την παραμονή της Πρωτοχρονιάς, με ορισμένους να την περιγράφουν ως «τη μεγαλύτερη απόκλιση μεταξύ επιστημονικών συμβουλών και νομοθεσίας» από την αρχή της πανδημίας.\nΈχουν εκφράσει την ανησυχία τους ότι, ενώ η παραλλαγή Omicron φαίνεται να είναι πιο ήπια, είναι εξαιρετικά μεταδοτική, πράγμα που σημαίνει ότι ο αριθμός των νοσοκομείων και οι θάνατοι θα μπορούσαν να αυξηθούν γρήγορα χωρίς παρέμβαση.\nΟ διευθύνων σύμβουλος του NHS Providers, Chris Hopson, είπε ότι είναι ακόμα ασαφές τι θα συμβεί όταν τα ποσοστά μόλυνσης στους ηλικιωμένους αρχίσουν να αυξάνονται.\n«Είχαμε πολλή ανάμειξη μεταξύ των γενεών κατά τη διάρκεια των Χριστουγέννων, οπότε όλοι περιμένουμε ακόμα να δούμε, θα δούμε έναν σημαντικό αριθμό αυξήσεων όσον αφορά τον αριθμό των ασθενών που εισέρχονται στο νοσοκομείο με σοβαρή ασθένεια που σχετίζεται με το Omicron».\nΠηγη: BBC Radio Breakfast\nJohn Bell Omicron\nΠροηγούμενο άρθροΝέα μέτρα από αύριο 6:00 το πρωί!\nΕπόμενο άρθροΠροχωράει σε μέτρα στήριξης της οικονομίας η ελληνική κυβέρνηση λόγω «Ομικρον»


Καιρός: 25η Μαρτίου με βροχές και χαμηλές θερμοκρασίες - Καιρός | News 24/7\nΚαιρός: 25η Μαρτίου με βροχές και χαμηλές θερμοκρασίες\nΧαμηλές θερμοκρασίες με τοπικές βροχές στα ανατολικά και νότια, χιόνια σε ορεινά και ημιορεινά. Αναλυτικά η πρόγνωση του καιρού από τον διευθυντή της ΕΜΥ Θοδωρή Κολυδά.\n24 Μαρτίου 2021 22:58\nΤοπικές νεφώσεις στα δυτικά και βόρεια –Βροχές στα υπόλοιπα και χιόνια σε ορεινά - ημιορεινά καθώς και σε χαμηλότερο υψόμετρο στα κεντρικά\nΟι άνεμοι θα φτάνουν στα πελάγη τα 4 με 5 και τοπικά τα 6 μποφόρ στο Αιγαίο\nΤην Πέμπτη 25η Μαρτίου στα νησιά του Ιονίου, την Ήπειρο και τη δυτική Στερεά προβλέπεται βελτιωμένος καιρός. Στην υπόλοιπη χώρα προβλέπονται τοπικές βροχές ή χιονόνερο, χιόνια στα ορεινά, καθώς και σε περιοχές της κεντρικής και βορειοανατολικής χώρας με χαμηλότερο υψόμετρο, ενώ στο Αιγαίο θα εκδηλωθούν μεμονωμένες καταιγίδες. Τα φαινόμενα στα βόρεια γρήγορα θα σταματήσουν, βαθμιαία θα περιοριστούν στα ανατολικά και τα νότια και μέχρι το βράδυ στη νότια νησιωτική χώρα.\nΟι άνεμοι θα πνέουν βόρειοι βορειοανατολικοί 4 με 6 μποφόρ με σταδιακή εξασθένηση στα βόρεια. Η θερμοκρασία θα κυμανθεί σε χαμηλά επίπεδα και θα σημειωθεί παγετός στα ηπειρωτικά, που τις πρωινές ώρες στα βόρεια θα είναι τοπικά ισχυρός. Ο υδράργυρος θα φτάσει στα βόρεια τους 7 βαθμούς Κελσίου, στα υπόλοιπα ηπειρωτικά και το Ιόνιο τους 9 με 12 βαθμούς, στις Κυκλάδες και την Κρήτη τους 10 και στο Ανατολικό Αιγαίο και Δωδεκάνησα τους 12 βαθμούς Κελσίου.\nΣτην Αττική στα βόρεια και τα ανατολικά προβλέπονται νεφώσεις με ασθενείς βροχές ή χιονόνερο, παροδικές χιονοπτώσεις στα ορεινά - ημιορεινά και πρόσκαιρα σε περιοχές στα βόρεια με χαμηλότερο υψόμετρο (ενδεικτικό υψόμετρο 400 μέτρα). Στα υπόλοιπα νεφώσεις και προς το μεσημέρι ασθενείς βροχές ή χιονόνερο. Από τις απογευματινές ώρες σταδιακά τα φαινόμενα θα σταματήσουν. Οι άνεμοι θα πνέουν βόρειοι βορειοανατολικοί 3 με 4 και πρόσκαιρα στα ανατολικά έως 5 μποφόρ. Η θερμοκρασία θα κυμανθεί από 4 έως 8 βαθμούς Κελσίου, ενώ στα βόρεια θα είναι 2 με 3 βαθμούς χαμηλότερη..\nΣτη Θεσσαλονίκη προβλέπεται γενικά αίθριος καιρός. Πρόσκαιρες νεφώσεις θα αναπτυχθούν τις μεσημβρινές και απογευματινές ώρες. Οι άνεμοι θα πνέουν βόρειοι βορειοδυτικοί 3 με 4 μποφόρ και από το μεσημέρι μεταβλητοί ασθενείς. Η θερμοκρασία θα κυμανθεί από 4 έως 10 βαθμούς Κελσίου.\nΞΕΡΕΤΕ ΟΤΙ ΣΑΝ ΣΗΜΕΡΑ στις 25/3/1998 οι ισχυροί καταβάτες άνεμοι στα Ιωάννινα οδηγούν στη ματαίωση της παρέλασης ενώ σοβαρές ζημιές υπέστησαν σπίτια κυρίως στη παραλίμνια περιοχή. Έντονες χιονοπτώσεις σε ημιορεινές περιοχές της κεντρικής και νότιας χώρας, με 115 km/h στο Ελληνικό (ΕΜΥ) και 137mm βροχόπτωσης στην Αττική σε 12 ώρες. Το 2009 ανεμοστρόβιλος στη Μανωλάδα Ηλείας προκάλεσε το θάνατο δύο ανθρώπων.\nΠΕΡΙΣΣΟΤΕΡΑ: Καιρός, Καιρός Σήμερα, Καιρός Αύριο, Καιρός Θεσσαλονίκη, Καιρός Αθήνα, 25η Μαρτίου 1821, Επέτειος 25ης Μαρτίου 1821, Θοδωρής Κολυδάς


Κορονοϊός: Στο "κόκκινο" η θετικότητα σε Ηλεία, Μύκονο και Ικαρία | Ελλάδα Ειδήσεις\nΓΡΑΦΕΙ: THETOC TEAM published 08 Σεπ. 21 (18:33)\nΑνησυχητικά είναι τα τελευταία στοιχεία του ΕΟΔΥ που δείχνουν τρεις περιοχές της χώρας να βρίσκονται "στο κόκκινο" της θετικότητας του κορονοϊού, ξεπερνώντας το όριο συναγερμού του 4%. Συγκεκριμένα, η διασπορά φαίνεται πως είναι σε δυσθεώρητα ύψη στην Ηλεία όπου ο δείκτης έφτασε στο 4,65%, στη Μύκονο όπου άγγιξε το 4,38% αλλά και στην Ικαρία όπου ανέρχεται 4,28%.\nΤα παραπάνω ποσοστά αφορούν την περίοδο 30 Αυγούστου με 5 Σεπτεμβρίου, ενώ οι δυσάρεστες εκπλήξεις δε σταματούν εδώ, αφού εκτεταμένη είναι η διασπορά και σε άλλες περιοχές της χώρας, σύμφωνα με την ενημέρωση.\nΕνδεικτικά, προβληματισμό προκαλεί η θετικότητα στην Αχαΐα με 3,11%, στην Ευρυτανία και την Καστοριά με 3,39%, στη Μεσσηνία με 3,28%, στη Νάξο με 3,71% και στη Χίο με 3,75%.\nΣτο "κόκκινο" μπήκαν άλλες δύο Περιφερειακές Ενότητες της χώρας που οδηγούνται σε μίνι lockdown.\nΟι περιοχές αυτές είναι η Ευρυτανία και η Αργολίδα, που εμφανίζουν αύξηση του δείκτη θετικότητας, όπως αποτυπώνεται στον επικαιροποιημένο Επιδημιολογικό Χάρτη της Ελλάδας.\nΟ δείκτης θετικότητας για την Ευρυτανία διαμορφώθηκε στις 7 Σεπτεμβρίου στο 3,39% καταγράφοντας εβδομαδιαίο κινητό μέσο όρο κρουσμάτων 25,6 ανά 100.000 κατοίκους.\nΣτην Αργολίδα ο δείκτης θετικότητας έφθασε το 2,67% με κινητό μέσο όρο κρουσμάτων 31,9% ανά 100.000 κατοίκους εβδομαδιαίως.\nΣύμφωνα με τα πρωτόκολλα, για τις κόκκινες περιοχές, προβλέπεται απαγόρευση κυκλοφορίας από 01:00 το βράδυ έως 06:00 το πρωί, με εξαίρεση λόγους εργασίας και σοβαρούς λόγους υγείας, καθώς και απαγόρευση μουσικής καθ’ όλο το εικοσιτετράωρο σε καταστήματα υγειονομικού ενδιαφέροντος και ψυχαγωγίας.


The Daltons' Politics: Ουρουγούα, Γαλλία, Ν. Αφρική, Μεξικο\nΟΚ το ξέρουμε οι πρεμιέρες του mundial είναι κατά κανόνα βαρετές. Αλλά τέτοια σούπα σαν το Ουρουγουάη-Γαλλία δεν την αντέχει κανείς. Ο Ντομενέκ είναι αναμφίβολα ένας από τους μεγαλύτερους νεκροθάφτες του παγκοσμίου ποδοσφαίρου. Έχει ένα εκπληκτικό ρόστερ και αντί να μπει μέσα και να τους πατήσει στο κεφάλι όλους, τους έχει και γυρνοβολάνε σαν τις άδικες κατάρες. Κανονικά αν υπήρχε αστυνομία του ποδοσφαίρου, θα έπρεπε να του είχε πάρει ήδη το δίπλωμα.\nΗ Ουρουγουάη, λίγα πράγματα. Όλοι ψάχνουν τον Forlan αλλά πόσα να κάνει και αυτός. Είπαμε τον λένε Diego, αλλά Maradona ήταν ένας και το καλούπι το σπάσαμε. Πολύ δυναμική παρουσία ο Lugano που μας είχαν ζαλίσει πέρσι το καλοκαίρι με την πάρτη του. Ωραίος παίχτης, πραγματικά χαραμίζεται στην Τουρκία μιας και είναι για μεγαλύτερα πράγματα. Εξαιτίας του μάλλον αύριο απολυθεί ο Κωσταβάρας που είπε πως η Φενέρ δεν είναι ευρωπαϊκή ομάδα μιας και κάτι τέτοιο ακόμα και αν είναι ακριβές διαταράσσει το μνημόνιο 21 σημείων με την Τουρκία.\nΠάμε όμως και στη πρεμιέρα. Ευτυχώς εκεί είδαμε και λίγο μπαλίτσα. Τα πιτσιρίκια του Μεξικού, ο Dos Santos και ο Vella συνεπικουρούμενοι από τον Marques και τον Τοράδο έδειξαν τσαγανό και πως μπορούν να κάνουν πράγματα. Δεν είδαμε τον πολυδιαφημισμένο Hernandez, ενώ θα είχε πλάκα να είχε πάρει μαζί του ο Aguire και τον Castillo για να δούμε αν χωράνε τόσοι τρελοί σε μια ομάδα. Συνολικά μου έδωσε εικόνα καλής ομάδας που αν βρει ρυθμό θα κλείσει σπίτια. Μην παραγνωρίζουμε πως το Μεξικάνικο πρωτάθλημα αγοράζουν από το πάνω ράφι της Νοτίου Αμερικής μιας και κυκλοφορεί πολύ χρήμα οπότε έχουν παραστάσεις ακόμα και αυτοί που δεν έχουμε δει ακόμα στην Ευρώπη.\nΗ Νότιος Αφρική από την άλλη έχει τη πλάκα της. Λίγο χαζοχαρούμενα λίγο ταχύτητα λίγο ενθουσιασμός με πολύ καλές κινήσεις στη κόντρα κατάφερε να σκοράρει και να χάσει την ευκαιρία του ματς με το δοκάρι. Πέρα από τα απίστευτα ονόματα του Τσαμπαλαλα (ο Θεοφιλόπουλος τον είπε μέχρι και ΤΣΙΜΠΑλαλα ) και του Τσουτσουλενε μου έκανε εντύπωση πως ήταν αθλητική ομάδα και ο γκολκίπερ της παίζει να είναι ο πιο εκρηκτικός που έχω δει το τελευταίο καιρό. Δεν είναι σταθερός και κάνει λάθος βήματα, αλλά από έκρηξη σκίζει. Μεγάλη απορία από την όλη διαδικασία είναι πως διάολο ο Bryce Moon και ο Nassif Morris ήταν συμπαίκτες στην Εθνική με όλους αυτούς. Κανονικά δεν είναι να τους κουβαλάνε ούτε τα πράγματα.\nΓια το τέλος αφήνω την πρόβλεψη μου. Δεν θα αργήσει η ώρα που θα δούμε ρεπορτάζ για αγανακτισμένο φίλαθλο που σοδόμισε με βοβουζέλα τον διπλανό του, επειδή του είχε πάρει τα αυτιά με αυτή την αηδία...


Βοηθά ή όχι η ωραία εξωτερική εμφάνιση να βρείτε δουλειά; | Αγγελίες Εργασίας\nBy aggeliesergasias.com February 13, 2018 February 26, 2018 Νέα / News\nΕμπόδιο αποδεικνύεται τελικά η ωραία εξωτερική εμφανιση στην διαδικασία εξεύρεσης εργασίας σύμφωνα με βρετανική μελέτη που δημοσιεύεται στο επιστημονικό έντυπο Journal of Personality and Social Psychology.\nΚαι πριν σπεύσετε να αμφισβητήσετε το αποτέλεσμα της βρετανικής μελέτης, θα πρέπει να σημειώσουμε ότι ισχύει μόνο στην περίπτωση των θέσεων εργασίας με χαμηλό μισθό.\n«Η μελέτη δείχνει ότι τα ωραία άτομα μπορεί να πέσουν θύματα διάκρισης στην διαδικασία επιλογής λιγότερο επιθυμητών θέσεων εργασίας», εξηγεί η επικεφαλής ερευνήτρια Μαργκαρετ Λι, υποψήφια διδάκτορας στην Σχολή Επιχειρηματικότητας του Λονδίνου.\nΚαι συμπληρώνει ότι, ένας όμορφος υποψήφιος είχε όντως το προβάδισμα έναντι άλλων όταν επρόκειτο για πιο ενδιαφέρουσες θέσεις εργασίας, όπως διευθυντικού στελέχους ή επικεφαλής τμήματος.\nΣτη μελέτη έλαβαν μέρος 750 άτομα, φοιτητές και διευθυντές που έπαιρναν πραγματικές αποφάσεις για προσλήψεις προσωπικού. Οι επιστήμονες έδειξαν στους συμμετέχοντες τα βιογραφικά σημειώματα και τις φωτογραφίες υποψηφίων υπαλλήλων, όμορφων και μη.\nΣε μια σειρά πειραμάτων διαπιστώθηκε ότι ο υποψήφιος με ωραία εξωτερική εμφάνιση ήταν λιγότερο πιθανό να επιλεγεί για μια χαμηλόμισθη θέση εργασίας, όπως οικιακή βοηθός ή υπάλληλος αποθήκης.\n«Τα ευρήματα έρχονται σε αντίθεση με την ευρέως διαδεδομένη αντίληψη για την ομορφιά και την βοήθεια που παρέχει στον άτομο να ανελιχθεί κοινωνικά και επαγγελματικά», λέει η Λι.\nΑιτιολογώντας τις επιλογές των συμμετεχόντων η ερευνήτρια εικάζει ότι ίσως πίστευαν ότι οι υποψήφιοι εργαζόμενοι με ωραία εξωτερική εμφάνιση να επιθυμούσαν καλύτερες θέσεις εργασίας οπότε θεωρούσαν ότι δεν θα είναι ικανοποιημένοι με μια λιγότερο καλά πληρωμένη θέση εργασίας.


Επίθεση από ομάδα αλλοδαπών δέχθηκε ο ηθοποιός Στέλιος Μάινας. Τον χτύπησαν έξω από το σπίτι του και τον λήστεψαν. Δείτε τι δηλώνει για τους μετανάστες και την αστυνομία. Δεν σκοπεύει να εγκαταλείψει την Πλατεία Βικτωρίας\nnews247 13 Φεβρουαρίου 2011 19:44\nΣτόχος αλλοδαπών έγινε ο γνωστός ηθοποιός Στέλιος Μάινας, στο κέντρο της Αθήνας. Ο κ. Μάινας, ο οποίος μένει στην Πλατεία Βικτωρίας έβγαλε βόλτα τον σκύλο του, το βράδυ της Παρασκευής (11/02) όταν ένας άγνωστος του άρπαξε το κινητό από το χέρι.\nΜάλιστα του πέταξαν μπουκάλια μπύρας, που ευτυχώς δεν βρήκαν τον στόχο τους, ενώ δύο από αυτούς κρατούσαν μαχαίρια.\nΟ Στέλιος Μάινας σε επιστολή του στην ιστοσελίδα aixmi.gr , τόνισε ότι σώθηκε τελικά χάρη στην παρέμβαση δύο Ελλήνων, ανάμεσα σε πλήθος αλλοδαπών που έμειναν απαθείς.


ΑΕΚ: Μετεγγραφικό «σαφάρι» και ρεπό\nΠρώτη καταχώρηση: Τρίτη, 4 Δεκεμβρίου 2018, 17:10\nΗ ΑΕΚ έχει ανοίξει τις «κεραίες» της σε διάφορα σημεία του πλανήτη αναζητώντας άμεσα ποιοτικές προσθήκες στο ρόστερ της. Σήμερα ο πρόεδρος ενός συλλόγου της Αλγερίας, της MC Algier, ισχυρίστηκε ότι έχει στα χέρια του πρόταση 500.000 ευρώ από τους πρωταθλητές για τον Αλιού Ντιένγκ, έναν νεαρό (21 ετών) μέσο από το Μάλι. Ο ισχυρισμός του διαψεύστηκε από την ΠΑΕ ΑΕΚ.\nΠαράλληλα, οι άνθρωποι της Ένωσης δραστηριοποιούνται και στη Σκανδιναβία, όπου τα πρωταθλήματα ολοκληρώθηκαν και υπάρχει ευρύ πεδίο δράσης, ενώ ήδη διάφοροι ατζέντηδες, εκπρόσωποι Λατινοαμερικανών έχουν στείλει τις προτάσεις τους.\nΣτα αγωνιστικά, σήμερα οι παίκτες έχουν ρεπό και επιστρέφουν αύριο Τετάρτη το πρωί στα Σπάτα για την προετοιμασία των δύο προσεχών αγώνων με τη Λαμία στο ΟΑΚΑ (Σάββατο, 8/12) και τη Μπενφίκα (Τετάρτη, 12/12). Απών από αμφότερες τις αναμετρήσεις θα είναι ο τιμωρημένος Μάρκο Λιβάγια. Ο ευρωπαϊκός αποκλεισμός της ΑΕΚ είχε ως αποτέλεσμα να μην υπάρξει μαζική κινητοποίηση του κόσμου για το ταξίδι στη Λισαβόνα.\nΌταν έγινε γνωστό ότι έχουν περισσέψει εισιτήρια, υπήρξε έντονο ενδιαφέρον ειδικά από το εξωτερικό, με τηλεφωνήματα και mail προς την ΠΑΕ. Έτσι, όσα περίσσεψαν είναι εκ νέου διαθέσιμα μέσω του ηλεκτρονικού συστήματος πώλησης.\nΤελευταία ενημέρωση: Τρίτη, 4 Δεκεμβρίου 2018, 17:16


1. Με μετρητά,\nκαταβάλλοντας το αντίτιμο της παραγγελίας σας στο συνεργαζόμενο courier ή στο κατάστημα από όπου θα επιλέξετε να κάνετε την παραλαβή. Ειδικά για την περίπτωση αποστολής με courier, η αντικαταβολή χρεώνεται 2,50€ ανεξαρτήτως ύψους παραγγελίας. Ο τρόπος πληρωμής με μετρητά ισχύει για παραγγελίες κάτω των 500ευρώ*.\n2. Με χρεωστική ή πιστωτική κάρτα,\nχρησιμοποιώντας Visa, Visa Electron, Mastercard ή Maestro. Για αγορές με πιστωτικές κάρτες ισχύει η παρακάτω πολιτική δόσεων:\n3. Με paypal,\nχρησιμοποιώντας οποιαδήποτε συνδεδεμένη κάρτα σας, πιστωτική ή χρεωστική.\n4. Με Τραπεζική Κατάθεση (PayByBank)\n** Tο υπουργείο Οικονομικών θέτει σε ισχύ το νομοσχέδιο για όλες τις ηλεκτρονικές αγορές άνω των 500 ευρώ η πληρωμή να γίνεται αποκλειστικά μέσω καρτών ή ηλεκτρονικών πληρωμών από τα συστήματα web banking των τραπεζών.


2:03 μμ, Σαββατο 28 Δεκ 2019 2:03 μμ, Σαββατο 28 Δεκ 2019\nΜε τίτλο: «Το 57,4% των πολιτών θέλει και το 64,3% προβλέπει… Εκλογές στο τέλος της τετραετίας!», κυκλοφορεί σήμερα η Realnews\nΣύμφωνα με τα στοιχεία δημοσκόπησης της MRB που δημοσιεύει η εφημερίδα:\n- Το 86,2% των Ελλήνων ζητά να υπάρξουν διάλογος και συνεννόηση των πολιτικών δυνάμεων για την αντιμετώπιση των εθνικών προκλήσεων.\n- Προσφυγικό, οικονομία, ανάπτυξη και κοινωνική συνοχή οι τομείς στους οποίους πρέπει να δώσει έμφαση η κυβέρνηση τη νέα χρονιά.\n- Η τελική απόφαση του Κυριάκου Μητσοτάκη για τον Πρόεδρο της Δημοκρατίας ανακοινώνεται μετά την επίσκεψη στον Λευκό Οίκο. Η λίστα με τα ονόματα που πήρε μαζί του ο πρωθυπουργός στο Μέτσοβο.\n- 7 εκατ. μετανάστες όμηροι του Ερντογάν. Διπλάσιος είναι ο αριθμός των προσφύγων στην Τουρκία, σύμφωνα με εκτιμήσεις κορυφαίων διπλωματών στις Βρυξέλλες.\n- Στο 11% ο ΦΠΑ στα τρόφιμα. Το σχέδιο του υπουργείου Οικονομικών για νέες φοροελαφρύνσεις το 2020.\n- 800 χρόνια φυλάκιση στο κύκλωμα με τα πλαστά διαβατήρια. Βαριές ποινές για τα μέλη της εγκληματικής οργάνωσης που αγόραζε ταυτότητες, έφτιαχνε «μαϊμού» ταξιδιωτικά έγγραφα και τα πωλούσε σε αλλοδαπούς.\n- Εγκλημα στη Νέα Αλικαρνασσό. Οι άγνωστοι διάλογοι πριν από τη δολοφονία. Οι μαρτυρίες που καίνε τον 54χρονο συζυγοκτόνο.\n- Ληστεία - μαμούθ στην Καβάλα. Πώς έστησαν το κόλπο με τα 4,2 εκατ. ευρώ. Η ψεύτικη απαγωγή και τα λάθη που πρόδωσαν τους 3 δράστες.\n- Ποδαρικό από τον Γιώργο Παπαδάκη: «Τα 30 χρόνια επιτυχίας τα οφείλω στη γυναίκα μου!» Ο... Αγιος Βασίλης της τηλεόρασης, που δεν σταματά να μας κάνει «δώρα» μέσα από την εκπομπή του, μιλά για τα 30χρονα του ΑΝΤ1 και τονίζει ότι επιθυμεί να λέει μόνο καλές ειδήσεις τη νέα χρονιά!\n- Ευχές καρδιάς από τη Φαίη. Η εκθαμβωτική Φ. Σκορδά περνά τις άγιες ημέρες με την υπέροχη οικογένειά της στα Ανω Πορόια Σερρών και απολαμβάνει τη γαλήνη που έχει απόλυτη ανάγκη.\n- «Η αγάπη οδηγεί στην ευτυχία». Η Καρυοφυλλιά Καραμπέτη καλωσορίζει το 2020 υπογραμμίζοντας τη σημασία τού να απολαμβάνουμε την κάθε μέρα και μιλά για το διπλό της «χτύπημα» στην ταινία «Ευτυχία» και στην παράσταση «Τρεις Αδελφές».\n- «Η καρδιά μου ανήκει στον Νίνο!» Η λαμπερή τραγουδίστρια Αποστολία Ζώη αποκαλύπτει στην «R» τι την έχει φέρει τόσο κοντά στον «εκρηκτικό» συνάδελφό της.\n- Παράφορος έρωτας. Ο Γιώργος Λιανός ευτυχεί στο πλάι της Κωνσταντίνας Καραλέξη και ο φακός της «R» τούς «συνέλαβε» μαζί, παρά το κρυφτό που παίζουν με τις κάμερες.\n- Μαρία Ηλιάκη - Στέλιος Μανουσάκης. Γιορτινή απόδραση στη Ζυρίχη.\n- Ρεβεγιόν στο νέο τους σπίτι. Η Μπάγια Αντωνοπούλου και ο Ακης Δρούγκας θα υποδεχθούν τη χρονιά στο καινούργιο σπιτικό τους.\nΣήμερα με τη Realnews: Beaute Ιανουαρίου μαζί Food & Tr...\nΣήμερα αποκλειστικά με τη Realnews: «Ψέμα στο ψέμα» Λαυ...\nΗ Realnews σήμερα 8/12/2019\nΚόκκινο Ποτάμι: Καταιγιστικές εξελίξεις - Στέλνουν τον ...


Στιγμές χαράς και διασκέδασης στο "Δεκάζειο" Γηροκομείο από τον όμιλο μας - ΑΕΚ ΤΡΙΠΟΛΗΣ-ΑΚΑΔΗΜΙΑ ΤΕΝΙΣ\nΣτιγμές χαράς και διασκέδασης στο «Δεκάζειο» Γηροκομείο από τον όμιλο μας\nΜια Χριστουγεννιάτική γιορτή, που θα μείνει χαραγμένη στην μνήμη, όλων όσων παρευρέθησαν σε αυτή, διοργάνωσε ο όμιλος τένις της ΑΕΚ Τρίπολης για τους φιλοξενούμενους του «Δεκάζειου» γηροκομείου Τρίπολης.\nΟ Σεβασμιότατος Μητροπολίτης Μαντινείας και Κυνουρίας κ.κ. Αλέξανδρος, η εντεταλμένη σύμβουλος κα. Μπρακουμάτσου καθώς και το προσωπικό, υποδέχτηκαν με χαρά την πρότασή μας, να προσπαθήσουμε σαν όμιλος τένις να δώσουμε για δεύτερη συνεχόμενη χρονιά λίγη χαρά και διασκέδαση στις γερόντισσες και τους γέροντες που φιλοξενούνται στο «Δεκάζειο» Γηροκομείο Τρίπολης.\nΤο κάλεσμα της διοίκησης αποδέχτηκε ο γνωστός ιατρός, μουσικός και μέλος του ομίλου τένις κ. Παπαντωνίου με την ορχήστρα του, οι οποίοι προσέφεραν ένα υπέροχο μουσικό απόγευμα γεμάτο με μελωδίες, πλούσιες σε χρώματα και πινελιές χαράς\nΤα παιδιά της αγωνιστικής ομάδας του ομίλου μας προσέφεραν δώρα αγάπης σε όλους τους φιλοξενούμενους του γηροκομείου, παίρνοντας πίσω τις ευχές τους για καλή πρόοδο μαθητική και αθλητική.\nΤο παρόν στην εκδήλωση έδωσε ο Σεβασμιότατος Μητροπολίτης Μαντινείας και Κυνουρίας κ.κ. Αλέξανδρος, ο Πρόεδρος της ΑΕΚ Τρίπολης κ. Βαλασόπουλος, ο Αντιπρόεδρος κ. Καγιάννης, η έφορος κα. Θεοφιλοπούλου, ο πρώην έφορος κ. Κοσμίδης και φυσικά ο Διευθυντής του ομίλου τένις κ. Παπαδόπουλος.\nΕυχόμαστε από καρδιάς το Πνεύμα των Χριστουγέννων να δώσει σε όλους σας υγεία, χαρά και ευτυχισμένες αναμνήσεις από αυτές τις γιορτές. Καλά Χριστούγεννα !!!


Moonlight Tales: Ενδιαφέρουσες Προσωπικότητες Μύθων και Ιστορίας VI\nΕνδιαφέρουσες Προσωπικότητες Μύθων και Ιστορίας VI\nΤα κανονικό της όνομα ήταν Yang Yuhuan (楊玉環), ήταν όμως γνωστή ως Yang Guifei, όπου Guifei είναι τίτλος αυτοκρατορικής συζύγου (ουσιαστικά το όνομα σημαίνει Αυτοκρατορική Σύζυγος Γιάνγκ). Έμεινε στην ιστορία ως η σύντροφος του αυτοκράτορα Xuanzong της Δυναστείας Tang και θεωρείται μία απ’ τις Τέσσερεις Ομορφονιές (Four Great Beauties) της αρχαίας Κίνας. Επίσης, θεωρείται σημαντικός παράγοντας της πτώσης της αυτοκρατορίας. Μα, τι θα μπορούσε να κάνει μια κοπέλα ώστε να κατρακυλήσει μια ολόκληρη αυτοκρατορία; Η συγκεκριμένη ήταν απλά… Όμορφη.\nΣχετικά με αυτό, υπάρχουν διάφορες αναφορές και ανακρίβειες. Σαφώς, λέγεται ότι ήταν πανέμορφη. Επίσης λέγεται ότι ήταν μεγαλόσωμη, εύσωμη, παχύσαρκη και οτιδήποτε στο ενδιάμεσο. Υπάρχουν διαφορές τόσο στην απόδοση των κειμένων όσο και στα στάνταρ από εποχή σε εποχή για το ιδανικό του γυναικείου σώματος. Πάντως, στις απεικονίσεις της εμφανίζεται ως μια κανονική γυναίκα με καμπύλες. Υπάρχουν διάφορα ζητήματα που προκύπτουν και απορρέουν απ’ την εμφάνιση και τον σωματότυπό της, μα δεν θα μας απασχολήσει εμάς περαιτέρω.\nΗ οικογένειά της είχε αξιώματα στην ιεραρχία της αυτοκρατορίας. Όταν ήταν δεκατεσσάρων ετών, παντρεύτηκε τον Li Mao, τον 18ο γιο του αυτοκράτορα Xuanzong και πρίγκιπα του Shou. Ο αυτοκράτορας είχε τότε σύντροφο την αυτοκρατόρισσα Zhenshun που κατείχε τον τίτλο Huifei. Αυτή πέθανε μετά από τέσσερα χρόνια και το βλέμμα του πενηνταδιάχρονου Xuanzong στράφηκε στην Yang.\nΜιας και ήταν ήδη γυναίκα του γιού του, δεν μπορούσε να είναι και δική του σύντροφος. Έτσι, οργάνωσε ένα σχέδιο που περιλάμβανε την θητεία της ως μοναχή του ταοϊσμού για κάποιο διάστημα προτού παντρέψει τον γιο του με μια άλλη γυναίκα και κάνει την Yang δικιά του σύντροφο μετά από οχτώ χρόνια. Έγινε η αγαπημένη του σύντροφος και της έδωσε τον τίτλο Guifei, που ήταν ανώτερος του Huifei της προηγούμενης αυτοκράτειρας.\nΈπειτα, ξεκίνησε μια περίοδος λατρείας του αυτοκράτορα προς την νεαρά Yang Guifei. Αρκετά μέλη της οικογένειάς της έλαβαν ευνοϊκή μεταχείριση και αξιώματα. Η ίδια συχνά λάμβανε δώρα και προσφορές, καθώς και ακολούθους. Συγκεκριμένα τη συνόδευε ο ευνούχος Gao Lishi, ένας σημαντικός σύμβουλος και φιγούρα που έπαιζε ισχυρό ρόλο στη λήψη αποφάσεων του αυτοκράτορα. Υπήρξαν πολλές περιστάσεις όπου η Yang μίλησε απότομα, έδειξε ασέβεια ή με κάποιον τρόπο τσακώθηκε με τον αυτοκράτορα κι εκείνος την έδιωξε, τιμώρησε ή επέπληξε και οι περισσότερες απ’ αυτές τις ιστορίες λήγουν με την επέμβαση του Gao Lishi που ηρεμούσε τα πνεύματα και βοηθούσε στην επιδιόρθωση της σχέσης τους.\nΚάθε φορά που η Yang επέστρεφε στο πλευρό του Xuanzhong, εκείνος την ερωτευόταν όλο και περισσότερο και η επιρροή της μεγάλωνε ολοένα και περισσότερο. Υπάρχουν αρκετές ιστοριούλες με το πώς η Yang κέρδιζε ξανά και ξανά την εύνοια του αυτοκράτορα με τις πράξεις της. Εδώ έρχεται στο προσκήνιο ο An Lushan, ένας στρατηγός της δυναστείας που είχε κερδίσει την εύνοια του αυτοκράτορα με τις αμυντικές του μάχες στην βορειοανατολική Κίνα και είχε συγκεντρώσει με τα χρόνια ισχυρή στρατιωτική ισχύ. Επισκεπτόταν αρκετές φορές το παλάτι και μάλιστα είχε λάβει τιμητικά τον τίτλο του υιού της Yang από τον αυτοκράτορα, θεωρώντας τον κοντινό στην οικογένεια.\nΩστόσο, φήμες υπήρχαν ότι ο An και η Yang διατηρούσαν ερωτικές επαφές. Φήμες τις οποίες ο Xuanzhong απέρριπτε.\nΛόγω εσωτερικών διαμαχών, ο An δεν άργησε να ξεκινήσει μια επανάσταση που κορυφώθηκε με την εγκαθίδρυση μιας νέας δυναστείας με εκείνος στο πηδάλιο, της δυναστείας των Yan. H επιρροή της Yang είχε παίξει σημαντικό ρόλο στην άνοδο του An στην εξουσία, την απόκτηση στρατιωτών και τη διευκόλυνση των φιλοδοξιών του.\nΌταν τελικά οι επαναστάτες κατέλαβαν την πρωτεύουσα, ο αυτοκράτορας και οι αυλικοί διέφυγαν βόρεια και άρχισαν να βάζουν τα πράγματα κάτω. Είχαν για πολλά να κατηγορήσουν τη Yang και την οικογένειά της και αποφάσισαν να τη θανατώσουν. Παρά τις αρχικές ενστάσεις του αυτοκράτορα, τελικά υπέκυψε και διέταξε τον Gao Lishi να στραγγαλίσει την τριανταεπτάχρονη σε ένα βουδιστικό ναό. Την έθαψαν δίχως φέρετρο, μόνο με αρωματισμένες μωβ κουβέρτες τυλιγμένες στο σώμα της.\nΗ προσπάθεια ανάκτησης της αυτοκρατορίας συνέχισε και μερικά χρόνια αργότερα, ο Xuanzhong καλωσορίστηκε ως πρώην αυτοκράτορας από τον νυν αυτοκράτορα πίσω στην πρωτεύουσα. Ήταν μέλημά του να εκταφεί το σώμα της Yang και να ταφεί ξανά με τιμές και το έπραξε μυστικά, παρότι τον συμβούλεψαν να μην το επιχειρήσει. Το σώμα της είχε αποσυντεθεί, όμως του επέστρεψαν τις αρωματισμένες κουβέρτες που ήταν ακόμη φρέσκιες, τις οποίες αντίκρισε και έκλαψε. Τελικά, διέταξε να ζωγραφίσουν το πορτρέτο της σε ένα δεύτερο παλάτι, το οποίο επισκεπτόταν συχνά μέχρι τον θάνατό του για να την βλέπει.\nΗ ζωή και ο θάνατος της Yang Guifei χαρακτηρίζονται απ’ την ομορφιά της, το στοιχείο εκείνο που ήταν ικανό να ρίξει μια αυτοκρατορία στα πόδια της, να την καταστρέψει και να δημιουργήσει το έναυσμα μιας επανάστασης. Μπορεί η ίδια να μην είχε βλέψεις πολιτικής ανέλιξης ή και να αγνοούσε σε ορισμένες περιπτώσεις την επιρροή της στους άλλους, μα δεν παύει να κατέχει σημαντικό ρόλο στα γεγονότα της δυναστείας των Tang.\nΔεν θεωρώ ότι ήταν μια μοιραία γυναίκα και ηθελημένα πανούργα. Θεωρώ ότι όλη αυτή η ιστορία της και η κατάληξη που είχε η ίδια, ο αυτοκράτορας και η μεταξύ τους σχέση ήταν απλά κάτι το αναπόφευκτα στενάχωρο.\nΌπως πάντα, μπορείτε να αναζητήσετε περισσότερες λεπτομέρειες για τις επιμέρους ιστορίες, την ενδιαφέρουσα και μεγάλη επανάσταση και τις λοιπές προσωπικότητες που αναμείχθηκαν.\nΈχουν υπάρξει πολλά έργα λογοτεχνίας, όπερας και κινηματογράφου για εκείνη επίσης.


Τι δουλειά έχει η Ελλάδα εκεί που τσακώνονται οι ελέφαντες: Ανάμεσα σε Ουάσιγκτον και Μόσχα - Apopseis\napopseisfeatured, Τσίπρας, Ερντογάν, ΝΑΤΟ, Ρωσία, Πούτιν, F-35, Μόσχα, Μητσοτάκης, απέλαση\nΟ πρωθυπουργός Αλέξης Τσίπρας, με την Καγκελάριο Μέρκελ, τον πρόεδρο Τραμπ, τον γενικό γραμματέα του ΝΑΤΟ και άλλους ηγέτες. Φωτογραφία via Twitter, @tsipras_eu\nΣύμφωνα με την καταγγελία, η Ρωσία αναμείχθηκε σε ενέργειες εναντίον του ελληνικού κράτους. Είναι βαριά η κατηγορία και πρέπει να αναλυθεί με βάση και την κατάσταση στην περιοχή μας. Και στα Βαλκάνια και σε σχέση με την Τουρκία, η οποία αποτελεί αυτή τη στιγμή την πλέον στενή σύμμαχο της Ρωσίας στην ευρύτερη γειτονιά μας.\nΑντιλαμβάνομαι ότι η Μόσχα κατάφερε και διείσδυσε στην Μακεδονία. Στην «τσέπη» της δυστυχώς μπήκαν γνωστές οργανώσεις και γνωστοί πολιτικοί. Ο λόγος που δεν αναφέρω ονόματα είναι επειδή πρόκειται για καταγγελία η οποία πρέπει να ερευνηθεί. Αντιλαμβάνομαι επίσης ότι ένας Έλληνας επιχειρηματίας ήταν «ο άνθρωπος για όλες τις δουλειές» της Ρωσίας.\nΔέχομαι επίσης ότι οι εκπρόσωποι των μεγάλων χωρών -και ειδικά των υπερδυνάμεων- δεν είναι καλά παιδιά. Ζόρικα είναι και θέλουν πάντα να κερδίζουν. Το θέμα είναι τι φταίνε οι λαοί, οι οποίοι στο τέλος πληρώνουν τη νύμφη.\nΗ Ελλάδα βρίσκεται στο πιο κρίσιμο σταυροδρόμι. Προσπαθεί να εξέλθει της οικονομικής κρίσης και να ανασάνει και της έρχεται «καπάκι» μία κρίση στην εξωτερική πολιτική, η οποία θα μπορούσε να αποδειχθεί χειρότερη και από τα Μνημόνια. Διότι εμπεριέχει κίνδυνο για την εθνική ανεξαρτησία και κυριαρχία της.\nΑπαιτείται ενότητα των πολιτικών δυνάμεων. Έβγαλε η γλώσσα μας μαλλιά να το λέμε και να το ξαναλέμε. Δεν πάει άλλο. Το πολιτικό προσωπικό είναι λειψό. Ο πρωθυπουργός Αλέξης Τσίπρας και ο πρόεδρος της Νέας Δημοκρατίας, Κυριάκος Μητσοτάκης έχουν μεγάλες ευθύνες για το γεγονός ότι απουσιάζει η ενότητα. Πρέπει να βάλουν τα κομματικά σπαθιά στα θηκάρια και να συνεννοηθούν. Το παιγνίδι που παίζεται ξεπερνά την Ελλάδα. Και η πατρίδα μας είναι ανοχύρωτη διότι ο πολιτικός κόσμος δεν είναι ενωμένος.\nΟ κόσμος των κοινωνικών δικτύων είναι καθρέφτης πλέον της κοινωνίας. Με θλίψη βλέπουμε να χαίρονται αρκετοί για τα προβλήματα της κυβέρνησης στον διπλωματικό και οικονομικό τομέα. Ένα πράγμα δεν έχω καταλάβει:\nΕάν φύγει αύριο ο Τσίπρας και έρθει ο Μητσοτάκης θα λυθούν δια μαγείας όλα τα προβλήματα;\nΤι θα αλλάξει εκτός από τα πρόσωπα;\nΘα μειωθούν τα μέτρα που πνίγουν το λαό;\nΘα σταματήσουν οι απειλές και οι εκβιασμοί της Τουρκίας;\nΗ χώρα χρειάζεται ηρεμία. Και διεθνείς συνεργασίες. Μα πάνω απ’ όλα να επικρατήσει ενότητα στο εσωτερικό μέτωπο. Όλοι έχουν ευθύνες. Και αυτοί που κυβερνούν, και αυτοί που θέλουν να τους αντικαταστήσουν. Η χώρα βιώνει μία οικονομική κρίση που δεν δημιούργησε η παρούσα κυβέρνηση. Την βρήκε. Βέβαια, δεν είναι άμοιρη ευθυνών. Έχασε χρόνο επειδή ζούσε σε ένα φανταστικό κόσμο. Έπρεπε να γνωρίζουν οι σημερινοί κυβερνώντες ότι για να συγκρουστείς με το οικονομικό κατεστημένο της Ευρώπης πρέπει να είσαι ισχυρός και όχι ξεδοντιασμένος. Στο τέλος ούτε για πρόγευμα του Σόιμπλε δεν έφταναν…\nΗ κρίση με τη Ρωσία πρέπει να ανοίξει τα μάτια των πολιτικών και να δουν και πέρα της …μύτης τους. Από τη μία στιγμή στην άλλη, βρέθηκε η χώρα στο κέντρο της σύγκρουσης των υπερδυνάμεων. Τα πράγματα είναι επικίνδυνα. Πολλοί άνθρωποι πιστεύουν ότι θα ξεκινήσει μία νέα περίοδος αντιπαραθέσεων και στο εσωτερικό, και θα χωριστούμε στους «Ρώσους» του «ξανθού γένους» και στους «Αμερικανούς». Είναι το τελευταίο που χρειάζεται η Ελλάδα.\nΟι Ρώσοι και οι Αμερικανοί στο τέλος θα ανακαλύψουν τρόπο να συνεννοηθούν. Εάν δεν υπήρχε η έρευνα για τη ρωσική ανάμειξη στις αμερικανικές προεδρικές εκλογές, ο Ντόναλντ Τραμπ θα είχε ήδη επισκεφθεί τη Μόσχα και ο Βλαντιμίρ Πούτιν την Ουάσιγκτον. Ας μην εθελοτυφλούμε.\nΕμάς πρέπει να μας ενδιαφέρει μόνο η Ελλάδα και ο λαός της. Χωρίς αμφιβολία, οι συμμαχίες είναι αναγκαίες. Αλλά πρέπει να αποφέρουν και κέρδη. Δεν έχω στοιχεία ότι ο κ. Τσίπρας επέλεξε στρατόπεδο στον πόλεμο των υπερδυνάμεων. Αλλά, αν το έχει πράξει ελπίζω να αποκόμισε πολλά οφέλη για την Ελλάδα…\nΕΝΑ ΥΣΤΕΡΟΓΡΑΦΟ: Σε αυτή τη δεδομένη στιγμή και λόγω των στενών σχέσεων της Ελλάδας με τις Ηνωμένες Πολιτείες, ο πρόεδρος Ντόναλντ Τραμπ προχώρησε σε μία ανήκουστη πράξη. Προσπάθησε να αλλάξει το σχέδιο νόμου που ψήφισε με την απόλυτη πλειοψηφία η αρμόδια Επιτροπή της Γερουσίας, και ο οποίος θέτει εμπόδια στην εξοπλισμό της Τουρκίας, λόγω της ανάρμοστης συμπεριφοράς του Ταγίπ Ερντογάν έναντι της Αμερικής και του ΝΑΤΟ. Διέπραξε τεράστιο λάθος. Δεν μπορεί να κατηγορεί κάθε ώρα και στιγμή τη Γερμανία για τις εμπορικές σχέσεις της με τη Ρωσία και να κλείνει τα μάτια στις στρατηγικές και στρατιωτικές συμμαχίες του Ερντογάν με τον Βλαντιμίρ Πούτιν. Χάνει το δίκιο του ο πρόεδρος της Αμερικής και θα το βρει μπροστά του. Ο ισλαμιστής ηγέτης της Τουρκίας δεν έχει μπέσα και θα τον προδώσει. Εδώ είμαστε και θα τα ξαναπούμε… Όσον αφορά την υπόθεση των F-35 δεν χάθηκε καμία μάχη, πόσο μάλλον ο πόλεμος…


Δοκιμή Hyundai Tucson 1.6 T-GDi 180 PS 48V Hybrid iMT – Ευρυτανικά ΝΕΑ\nΤο νέο Tucson είναι αδύνατο να περάσει απαρατήρητο και δεν μοιάζει με κανένα άλλο αυτοκίνητο, προκαλώντας έτσι ακόμα πιο πολύ το ενδιαφέρον του παρατηρητή για να το περιεργαστεί. Από πλευράς διαστάσεων έχει μήκος 4.500 χλστ. (+20 χλστ. από το προγενέστερο), πλάτος 1.865 χλστ. (+15 χλστ.), ύψος 1.650 χλστ. (+5 χλστ.) και μεταξόνιο 2.680 χλστ. (+10 χλστ.). Το ολοκαίνουργιο Tucson είναι το πρώτο SUV της Hyundai που αναπτύχθηκε σύμφωνα με τη νέα σχεδιαστική ταυτότητα της εταιρείας «Sensuous Sportiness» και τραβά αμέσως το ενδιαφέρον με την άκρως δυναμική και αιχμηρή του αισθητική. Στο εμπρός μέρος του κυριαρχούν τα παραμετρικά κρυφά φώτα (Parametric Hidden Lights). Όταν είναι σβηστά, το μπροστινό μέρος φαίνεται σαν να έχει μια μεγάλη ενιαία μάσκα, χωρίς να φαίνονται τα χαρακτηριστικά φώτα ημέρας, που ενσωματώνονται στη μάσκα. Όταν ανάβουν, τότε μαγνητίζουν τα βλέμματα και προκαλούν εντυπωσιασμό. Ασυνήθιστα είναι και τα πίσω φωτιστικά σώματα με το μεγάλο πλάτος και τις κρυφές παραμετρικές λεπτομέρειές τους να συνεχίζουν τη λογική του σχεδιασμού. Επιπρόσθετα, το Tucson είναι το πρώτο μοντέλο της Hyundai που διαθέτει κρυμμένο τον πίσω υαλοκαθαριστήρα, κάτω από την αεροτομή στο τελείωμα της οροφής.\nΤο πρώτο αυθόρμητο επιφώνημα θαυμασμού που έρχεται αμέσως μπαίνοντας στο εσωτερικό του νέου Tucson είναι «ουαου!». Όχι μόνο για τον σχεδιασμό, αλλά για την τεχνολογία, τους χώρους και την ποιότητα κατασκευής με την πολυτέλεια που αποπνέει. Το εσωτερικό «Interspace» όπως το ονομάζει η Hyundai αποτελεί σημείο αναφοράς και… αντιγραφής για τον ανταγωνισμό. Οι απαλές καμπύλες και επίπεδες επιφάνειες, η συνοχή και αρμονία στον σχεδιασμό, το νέου σχεδιασμού τιμόνι και η υψηλή τεχνολογία, συνθέτουν ένα άρτιο εσωτερικό περιβάλλον για τον οδηγό και τους υπόλοιπους επιβάτες. Ο πλήρης ενδείξεων και κομψός ψηφιακός πίνακας οργάνων των 10,25 ιντσών και η έγχρωμη οθόνη αφής των 10,25 ιντσών (8 ιντσών στις βασικές εκδόσεις) με τα πλήκτρα αφής στην κεντρική κονσόλα αποτελούν ορισμένα κύρια σημεία αναφοράς. Οι αρχικοί ενδοιασμοί λόγω της απουσίας φυσικών διακοπτών ξεπερνιούνται άμεσα, αφού τα πλήκτρα αφής (όπως και οι επιλογές στην οθόνη) είναι πολύ άμεσα και οι όποιες εντολές πραγματοποιούνται αμέσως, χωρίς να χρειαστούν δύο και τρία πατήματα με τα δάκτυλα. Νέο στοιχείο αποτελεί η τεχνολογία Multi-Air Mode με τους κρυφούς και ορατούς αεραγωγούς, οι οποίοι διαχέουν καλύτερα τον αέρα και ξεφεύγουν σχεδιαστικά από τα συνήθη πρότυπα.\nThe post Δοκιμή Hyundai Tucson 1.6 T-GDi 180 PS 48V Hybrid iMT appeared first on AutoGreekNews.\nΠάτρα: «Κορωνοπάρτι» με 100 άτομα στην Οβρυά – Έτρεχαν στα χωράφια να «σωθούν»


CORFU NEWSit: 2012\nΜεγάλη επιχείρηση της ΕΛ.ΑΣ. σε Θεσσαλονίκη, Βόλο, Αγρίνιο...\nΣύμφωνα με τις μέχρι τώρα πληροφορίες...\nΑναρτήθηκε από CORFU NEWSIT στις 10:51 μ.μ.\nΈνα μεγάλο σοκ υπέστη πριν από λίγες ώρες ο καλλιτεχνικός χώρος, καθώς ο ηθοποιός Δημήτρης Βογιατζής έβαλε τέλος στη ζωή του.\nΟ 42χρονος έγινε γνωστός μέσα από την σειρά του Mega, Άέρινες Σιωπές. Συγκεκριμένα αυτός είχε αντικαταστήσει τον Κώστα Αποστολίδη στη δεύτερη σεζόν του σίριαλ.\nΑπό κει και πέρα, οι πρώτες πληροφορίες αναφέρουν πως βρέθηκε κρεμασμένος και ότι τα αίτια που τον οδήγησαν στο να αυτοκτονήσει ήταν η ψυχολογική του κούραση.\nΣαν σήμερα το 1966 εκδίδεται η απόφαση για τη δολοφονία του βουλευτή Γρηγόρη Λαμπράκη\nΚαταδικάζονται για θανατηφόρο σωματική κάκωση - συνέργεια οι Σπύρος Γκοτζαμάνης (11 χρόνια), Εμμανουήλ Εμμανουηλίδης (8,5 χρόνια) και για διατάραξη οικιακής ειρήνης άλλα 8 άτομα (ποινές κάτω του έτους).\nΑναρτήθηκε από CORFU NEWSIT στις 9:44 μ.μ.\nΛίγες μέρες ακόμη έχουν οι φορολογούμενοι...\nΣε παράταση λίγων ημερών θα προχωρήσει το Υπουργείο Οικονομικών για όσους φορολογούμενους σκοπεύουν να καταθέσουν τις πινακίδες κυκλοφορίας των αυτοκινήτων τους.\nΑναρτήθηκε από CORFU NEWSIT στις 9:11 μ.μ.\nΠοια θα γα@@σω σήμερα;\nΟ ίδιος ο Χρήστος Παπάζογλου απέφυγε να κάνει το προφίλ στο ακριβές όνομα του, φροντίζοντας να...\nΔεν είναι μοντάζ, δεν είναι προιόν photoshop, είναι πραγματική φωτογραφία. Για την ακρίβεια είναι ένα έργο τέχνης. Αποτυπώνει το στιλ του Νίκου Αναστόπουλου, με... χίλιες λέξεις!\nO Αναστόπουλος είναι μια ανάσα απ' τον Ατρόμητο κυκλοφόρησαν διάφορες φωτογραφίες του στα δημοσιογραφικά αφιερώματα, οι οποίες έδειχναν τάχα μου τη φινέτσα και το στιλ του Αλενατόρε. Τρίχες κατσαρές.\nΚαμία φωτογραφία δεν μπορεί να συγκριθεί με το αριστούργημα του "Αναστό" που παρουσιάζουν σήμερα τα "SOSial Media". Μιλάμε για την κορυφαία φωτό όλων των εποχών (ελάχιστοι τυχεροί σ' όλο τον κόσμο την έχουν) που σε κάνει να αναρωτιέσαι: Η μόδα έκανε τον "Αναστό" ή ο "Αναστό" τη μόδα; Μοιραστείτε την.\nΥΓ Θα είναι λάθος να εστιάσετε στη χρυσή καδένα που αχνοφέγγει στο βάθος του δασύτριχου στέρνου. Όλα τα λεφτά είναι η τσάντα-ποίημα που πρωτολάνσαρε ο Αλενατόρε, για να τον αντιγράψει 25 χρόνια μετά ο Τζόι Τριμπιάνι στα "Φιλαράκια".\nΤο δρόμο για τις φυλακές των Γρεβενών θα πάρει αύριο, σύμφωνα με πληροφορίες, ο δράστης της άγριας δολοφονίας της 34χρονης από την Ξάνθη.\nΟ δράστης του φονικού που συγκλόνισε τη χώρα κρίθηκε χθες προφυλακιστέoς με σύμφωνη γνώμη ανακριτή και εισαγγελέα.\nΑναρτήθηκε από CORFU NEWSIT στις 8:18 μ.μ.\nΑΝΑΣΤΑΤΗ Η ΚΟΙΝΩΝΙΑ\nΘύμα είναι μία 50χρονη, η οποία, σύμφωνα με πληροφορίες του patrastimes.gr., διαμένει στην περιοχή των Σελλών.\nΟι δράστες επιτέθηκαν το βράδυ της Παρασκευής στο ζευγάρι και αφού έδεσαν τον άντρα, στη συνέχεια βίασαν τη γυναίκα...\nΑναρτήθηκε από CORFU NEWSIT στις 7:18 μ.μ.\n...παράνομης κοπής ελαιόδεντρων στην\nΕξιχνιάστηκε από το Αστυνομικό Τμήμα Παλαιοκαστριτών υπόθεση παράνομης κοπής ελαιόδεντρων στην περιοχή των Λιαπάδων Κέρκυρας και σχηματίσθηκε δικογραφία σε βάρος τριών ημεδαπών ηλικίας 25,26 και 61 ετών.\nΌπως διαπιστώθηκε οι τρεις ημεδαποί το τελευταίο χρονικό διάστημα προέβησαν στην παράνομη κοπή 50 ελαιοδέντρων ιδιοκτησίας 45χρονης ημεδαπής.\nΗ δικογραφία που σχηματίσθηκε σε βάρος τους για κλοπή, παράνομη κοπή ελαιοδέντρων και φθορά ξένης ιδιοκτησίας θα διαβιβαστεί στον κ. Εισαγγελέα Πλημμελειοδικών Κέρκυρας.\nΤώρα, το Facebook λύνει τα χέρια όσων θέλουν να στείλουν τα μηνύματά τους την Πρωτοχρονιά, δημιουργώντας την υπηρεσίαNew Year's Midnight Delivery.\nΑναρτήθηκε από CORFU NEWSIT στις 6:53 μ.μ.\n… o συνδυασμός του Ανδρέα Προβατά είναι ο νικητής των εκλογών για τη νέα διοίκηση της Ένωσης!\nΠέντε ψήφοι, στην ουσία τρεις, ήταν ικανοί, για να αναδείξουν τον νικητή των εκλογών χτες ,για την νέα διοίκηση της Ένωσης Ποδοσφαιρικών Σωματείων Κέρκυρας\nΝικητής των εκλογών ήταν ο Συνδυασμός του Ανδρέα Προβατά που ήταν ο επικεφαλής του ψηφοδελτίου "ΕΝΩΜΕΝΟΙ ΓΙΑ ΤΗΝ ΑΝΑΠΤΥΞΗ ΚΑΙ ΤΗΝ ΠΡΟΟΔΟ ΤΟΥ ΚΕΡΚΥΡΑΙΚΟΥ ΠΟΔΟΣΦΑΙΡΟΥ" πήρε 27 ψήφους και 6 έδρες, ενώ ο επικεφαλής του ψηφοδελτίου "ΚΙΝΗΣΗ ΠΟΔΟΣΦΑΙΡΙΚΩΝ ΣΩΜΑΤΕΙΩΝ-ΑΝΑΤΡΟΠΗ"\nΆκης Γιούργας πήρε 22 ψήφους και 5 έδρες στο ενδεκαμελές Διοικητικό Συμβούλιο\nΤην έκπληξη έκανε η πρωτάρα κυρία Γεωργία Μήτση που ήταν υποψήφια με τον ψηφοδέλτιο "ΚΙΝΗΣΗ ΠΟΔΟΣΦΑΙΡΙΚΩΝ ΣΩΜΑΤΕΙΩΝ-ΑΝΑΤΡΟΠΗ" του Άκη Γιούργα και πήρε 11 ψήφους.\nΗ κυρία Γεωργία Μήτση προτάθηκε από τον Πρόεδρο του ΑΠΣ ΗΡΑΚΛΗ ΑΓΙΩΝ ΔΕΚΑ και Αντιδήμαρχο του Δήμου Κέρκυρας κ.Αλέκο Πουλή\nΑξίζει να σημειωθεί πως οι εκλογές έγιναν σε άριστα πλαίσια δείχνοντας και το επίπεδο των ανθρώπων που έχουν τις τύχες του Κερκυραϊκού Ποδόσφαιρου στα χέρια τους\nΓια το CORFU NEWS.it Nikola Souris\n...τον γύρο του κόσμου και της Ελλάδας μέσω των social media.\n…της στυγερής δολοφονίας\nΟ κόσμος έπεσε να τον λυντσάρει έξω από το σπίτι του\nΣύμφωνα με άλλες πηγές ...\nΗ Jennifer Johnson έκανε όλο το Διαδίκτυο να συγκινηθεί με το βίντεο που έφτιαξε εξηγώντας την τραγική ιστορία της..\nΗ 30χρονη μητέρα από τη Φλόριδα, έφυγε από μια σοβαρή πάθηση της καρδιάς της στις 17 Δεκεμβρίου, λίγο πριν τα Χριστούγεννα.\nΚαι μπορεί τα παιδιά της να είναι ακόμα πολύ μικρά για να καταλάβουν ακριβώς το λόγο, ωστόσο η μνήμη και η ιστορία της μητέρας τους θα διατηρηθεί για πάντα Το βίντεο που έφτιαξε κάνει το γύρο του κόσμου...\nΗ Jennifer έμαθε ότι δεν της μένουν πολλοί μήνες ζωής όταν ήταν έγκυος στον μικρότερό γιο της, λόγω του προβλήματος στην καρδιά της...\nΑναρτήθηκε από CORFU NEWSIT στις 11:42 μ.μ.\nIδιωτικός ντετέκτιβ ισχυρίζεται ότι η Whitney Houston έπεσε θύμα δολοφονίας.\nΑποκαλύπτει μάλιστα ότι έχει στην κατοχή του βίντεο που αποδεικνύει την αλήθεια και δείχνει εμπόρους ναρκωτικών να σκοτώνουν την τραγουδίστρια.\nΠιο συγκεκριμένα υποστηρίζει ότι εκείνη τη μοιραία βραδιά, έμποροι ναρκωτικών δολοφόνησαν την Houston επειδή εκείνη αρνήθηκε να τους δώσει το ποσό των 1.500.000 δολαρίων περίπου που τους χρωστούσε για την παροχή ναρκωτικών ουσιών. Έτσι, σύμφωνα με τους ισχυρισμούς πάντα του ντετέκτιβ, Huebl, εκείνοι την...\nΜεταξύ των συλληφθέντων είναι και ο Κώστας Βασιλάκος, πρώην ειδικός σύμβουλος του πρώην Γενικού γραμματέα του ΕΟΤ, Νίκου Καραχάλιου.\nΑναρτήθηκε από CORFU NEWSIT στις 6:50 μ.μ.\n...Σαράντα κινδυνεύει με κατάρρευση!\nΤΟ ΜΕΓΑΛΕΙΟ Η ΕΓΚΑΤΑΛΕΙΨΗ ΚΑΙ Η ΚΑΤΑΣΤΡΟΦΗ ΑΠΟ ΤΟΝ ΧΡΟΝΟ, ΕΝΟΣ ΜΝΗΜΕΙΟΥ ΥΣΤΕΡΟΒΥΖΑΝΤΙΝΗΣ ΕΠΟΧΗΣ\nΠΟΙΟΣ ΤΕΛΙΚΆ ΘΑ ΕΝΔΙΑΦΕΡΘΕΊ ΓΙΑ ΤΟ ΜΝΗΜΕΊΟ ΑΥΤΌ;;;\nΟ Ιερός Ναός των Αγίων Σαράντα Περιβολίου Κέρκυρας που χτίστηκε τον 16 ο αιώνα κινδυνεύει…\nΟι σπάνιες τοιχογραφίες, κινδυνεύουν να υποστούν ανεπανόρθωτη φθορά, οι ρωγμές στους τοίχους, η στέγη και ο ουρανός καταρρέουν ,το υπέροχο καμπαναριό κινδυνεύει να γκρεμιστεί θέτοντας σε κίνδυνο την δημόσια ασφάλεια, το κτίσμα της κούρτης επίσης καταρρέει ,\nΖΗΤΑΜΕ από τους αρμόδιους άμεσα...\n... να προβούν σε κάθε ενέργεια για την ανακαίνιση του Ναού και των κτισμάτων του καθώς και την αξιοποίηση των χώρων του, ώστε να αποδοθεί\nστους κατοίκους και τους επισκέπτες αξιοπρεπώς καθώς βρίσκεται στο κέντρο του χωρίου μας και αποτελεί Λατρευτό χώρο που είναι συνδεδεμένος με τα ήθη και τα έθιμα\nΈχουμε κάνει την Μελέτη και βρίσκετε στην Ναοδομία στην Αθήνα στάσιμη ενώ έχει περάσει από το Αρχαιολογικό συμβούλιο....\nΠΟΙΟΣ ΤΕΛΙΚΆ ΘΑ ΕΝΔΙΑΦΕΡΘΕΊ ΓΙΑ ΤΟ ΜΝΗΜΕΊΟ ΑΥΤΌ.......…\nΑναρτήθηκε από CORFU NEWSIT στις 6:19 μ.μ.\nΑποφασισμένος να πάρει στα χέρια του την ΠΑΕ Παναθηναϊκός φέρεται να είναι ο Φαϊζάλ μπιν Αμπντουλαζίζ. Ο Σαουδάραβας πρίγκιπας σκοπεύει άμεσα να διαμηνύσει στους μετόχους της ΠΑΕ ότι θα βάλει τα 28 εκατ. ευρώ στο λογαριασμό της Τράπεζας Πειραιώς που έχει ανοίξει για τη συμμετοχή στην αύξηση μετοχικού κεφαλαίου. Αρκεί να γίνουν δεκτές δύο προϋποθέσεις - όροι. Αρχικά να παραιτηθούν μέχρι τις 3 Ιανουαρίου τα μέλη του διοικητικού συμβουλίου (ή έστω η συντριπτική πλειοψηφία). Ο Φαϊζάλ επιθυμεί να έχει άμεσα τον έλεγχο της ΠΑΕ και των χρημάτων που προτίθεται να επενδύσει. Βέβαια οι μέτοχοι έχουν πάρει ήδη θέση ως προς αυτό στην ανακοίνωση που εξέδωσαν όπου ανέφεραν ότι μόλις δοθούν τα χρήματα, θα παραιτηθεί η πλειοψηφία του Δ.Σ. Επίσης, ο Σαουδάραβας ζητάει να πάρει εγγράφως κάποια οικονομικά στοιχεία που θέλει και ειδικά τις οφειλές προς ποδοσφαιριστές και τρίτους, ώστε να έχει ολοκληρωμένη εικόνα, καθώς μέχρι στιγμής τα περισσότερα στοιχεία έχουν δοθεί σε ανεπίσημη μορφή (προφορικά).


Ο Κώστας Πρωτοπαπάς κυνήγησε το όνειρό του στη Βαρκελώνη και του βγήκε! – Sfedona.gr\nΟ Κώστας Πρωτοπαπάς είναι η ζωντανή απόδειξη σε αυτό που λέμε όταν θέλεις κάτι πολύ τότε δεν έχεις παρά μία επιλογή, να το πετύχεις πέρα από δυσκολίες και θυσίες. Γεννήθηκε στην Κόρινθο το 1987 και από μικρός είχε αγάπη και κλίση στη ζωγραφική . Το ταλέντο αυτό σφυρηλατήθηκε επίμονα και σκληρά, εμπλουτίστηκε με γνώσεις και εμπειρίες έτσι σήμερα ο Κώστας είναι ένας ταλαντούχος ακαδημαϊκός ζωγράφος που ζει και εργάζεται στην Βαρκελώνη.\nΈχοντας πτυχίο από δυο καταξιωμένες ακαδημίες, υποτροφίες και βραβεία, η Κορινθία και η Ελλάδα εξακολουθούν να είναι ένας αφιλόξενος τόπος για την τέχνη του. Εύχομαι όχι για πολύ ακόμα και είμαι σίγουρη πως θα συμφωνήσετε 100% μαζί μου αρκεί να δείτε μερικά απ΄τα έργα του (ρίξτε μια ματιά ΕΔΩ).\nΖωγράφος ή ντράμερ; Τι ήθελες να γίνεις περισσότερο όταν ήσουν μικρός;\nΖωγράφος! Τα ντραμς προέκυψαν λόγω παρέας και κοινών ακουσμάτων με τους φίλους μου. Πάντα το κομμάτι της ζωγραφικής έπαιζε στο φόντο σε όλα τα στάδια της ζωής μου, είτε με τη μορφή γκράφιτι, αγιογραφίας, σκίτσων για πλάκα, αρχιτεκτονικό σχέδιο κλπ… Πάντως δεν έχω ιδέα τι θα γινόταν αν κυνηγούσαμε περισσότερο το μουσικό κομμάτι.. Ίσως να μην είχα ασχοληθεί επαγγελματικά με την ζωγραφική! Κάθε εμπόδιο σε καλό που λέμε…\nΠαρόλα αυτά τελειώνοντας το σχολείο προχώρησες πρώτα σε άλλες σπουδές…\nΔυστυχώς ζούμε σε μία χώρα που αν δεν σπουδάσεις κάτι «αξιόλογο» κανείς δεν σε παίρνει στα σοβαρά και αυτό είναι θλιβερό. Έτσι λοιπόν και στην δική μου περίπτωση με το που ανέφερα ότι θέλω να σπουδάσω στην Καλών Τεχνών οι γονείς μου με απέτρεψαν. Είχα καλούς βαθμούς και θα πήγαιναν στράφι.. Η κλασσική απάντηση που όλοι μας λίγο πολύ έχουμε ακούσει. Παρ’ όλα αυτά τους ευχαριστώ από καρδιάς μιας και τώρα καταλαβαίνω πόσο χαμηλό είναι το επίπεδο στην χώρα μας. Σπούδασα στο Τμήμα Πληροφορικής και Τηλεπικοινωνιών του ΕΚΠΑ λοιπόν μιας και πίστευα ότι τα γραφικά υπολογιστών θα είχαν κάτι σχετικό με την ζωγραφική αλλά τελικά δεν είχαν καμία σχέση και στο τέλος ήταν ένα από τα μαθήματα που ποτέ δεν επέλεξα.\nΤι ήταν αυτό που σε έκανε να συνειδητοποιήσεις και να πάρεις την απόφαση να μην ασχοληθείς με το παραπάνω αντικείμενο σπουδών αλλά να ακολουθήσεις το πάθος σου, την ζωγραφική;\nΗ κρίση. Δούλευα σαν καθηγητής προγραμματισμού και με την μορφή ιδιωτικών μαθημάτων καθώς και σε δύο μεγάλα φροντιστήρια του Νομού μας. Ήμουν άτυχος (ή τυχερός;;) όμως να ξεκινήσω σε μία πολύ δύσκολή περίοδο και οικονομικά τα πράγματα για όλους τους γονείς ήταν πολύ δύσκολα με αποτέλεσμα να μην πληρωνόμασταν αμέσως είτε να παίρνουμε πολύ λίγα χρήματα.\nΕπίσης λόγω της εμφάνισης μου (μούσια, σκουλαρίκια κλπ) δεν ήταν και πολύ εύκολο να με πάρουν στα σοβαρά παρ’όλα τα πτυχία. Ένα ακόμα θλιβερό κομμάτι της χώρας μας και κάτι που στην Ισπανία δεν έχει κανένα βάρος στην εύρεση εργασίας.\nΟ Κώστας Πρωτοπαπάς διδάσκει σχέδιο και χρώμα στο Barcelona Academy of Art\nΠως προέκυψε η Ισπανία και θέλω να μου περιγράψεις τα πρώτα σου βήματα στη Βαρκελώνη. Τι διαφορές εντόπισες με την Ελλάδα;\nΑνέκαθεν ακολουθούσα ακαδημίες ρεαλισμού στα μέσα κοινωνικής δικτύωσης και η Βαρκελώνη ήταν μία από τις αγαπημένες μου. Επισκέφτηκα αρχικά την Florence Academy of Art στην Φλωρεντία αλλά απογοητεύτηκα με το επίπεδο των μαθητών. Δυστυχώς λόγω των υψηλών διδάκτρων όλο και περισσότερα παιδιά από πλούσιες οικογένειες μπορούν να παρακολουθήσουν και συνήθως είναι άτομα δίχως πάθος και δίχως μεράκι που λέμε, οπότε το επίπεδο έχει πέσει. Έστειλα στην Βαρκελώνη αίτηση (Barcelona Academy of Art) και είδα έργα μαθητών και το επίπεδο ήταν πάρα πολύ υψηλό. Επίσης τους εξήγησα την οικονομική μου κατάσταση και μου έδωσαν υποτροφία αμέσως έτσι πήρα την απόφαση να το προσπαθήσω. Ήξερα ότι δεν είχα χρήματα να τελειώσω όλο το πρόγραμμα σπουδών αλλά ήμουν αποφασισμένος να κάνω ότι χρειαστεί. Στην αρχή ήταν δύσκολα μιας και δεν ήξερα την γλώσσα, δεν γνώριζα απολύτως κανέναν και ψυχολογικά δεν με έπαιρνε να αποτύχω σε αυτό το εγχείρημα μου. Οπότε η πίεση ήταν μεγάλη.\nΟι διαφορές με την Ελλάδα τεράστιες κυρίως σε θέμα νοοτροπίας. Η ζωγραφική παίρνει τον σεβασμό που τις αξίζει και ο ζωγράφος δεν θεωρείται ένα τίποτα όπως στην Ελλάδα. Η εμφάνιση σε οποιοδήποτε εργασιακό χώρο δεν παίζει ρόλο και το μόνο που τους νοιάζει είναι το τι μπορείς να κάνεις και όχι το πως είσαι εμφανισιακά. Από την άλλη η Βαρκελώνη είναι μια πολύ ακριβή πολύ και αυτό δεν έκανε την κατάσταση ευκολότερη. Το να μένεις σε σπίτι 50 τετραγωνικά με άλλους 3 δεν είναι κάτι που ο Έλληνας έχει συνηθίσει. Πολλά μουσεία και πολύ ζωγραφική και γλυπτική παντού και αυτό βοηθάει έναν ζωγράφο αλλά τι να πούμε και εμείς που έχουμε τόσα και δεν κάνουμε τίποτα…\nΚατάφερα με άπειρους τρόπους και βρήκα χρήματα να τελειώσω όπως και να σπουδάσω ένα μήνα στην Φλωρεντία, στην ακαδημία που προανέφερα, κερδίζοντας μια θέση στον παγκόσμιο διαγωνισμό που διοργανώνει κάθε χρόνο και μετά από δυόμιση χρόνια πήρα το πτυχίο μου. Δεν θα μπορούσα να τα έχω καταφέρει αν δεν είχα αυτή την φανταστική οικογένεια με τις αμέτρητες θυσίες που έκανε και κάνει για μένα και κάποιους καρδιακούς φίλους που μου στάθηκαν στα δύσκολα και με βοήθησαν να τελειώσω. Δεν θα το ξεχάσω ποτέ!!\nΠάντα ψάχνω άτομα να μου ποζάρουν οπότε όποια θέλει μην διστάσει να επικοινωνήσει μαζί μου!\nΤα τελευταία χρόνια είσαι εσύ στο ρόλο του δασκάλου. Πες μας που σε βρίσκουμε και τι κάνεις;\nΠριν τελειώσω τις σπουδές μου, μου δόθηκε η υποτροφία μαθητή/καθηγητή. Αυτό σημαίνει ότι παράλληλα με τις σπουδές μου ξεκίνησα να διδάσκω το πρώτο έτος και έτσι να μειώνονται τα δίδακτρά μου. Αυτό είναι ένα τεστ που η ακαδημία κάνει για να βρει καθηγητές. Οπότε πιστεύω ότι πήγε καλά και πριν τελειώσω μου έγινε πρόταση από τον διευθυντή της σχολής να διδάξω σαν μόνιμος καθηγητής στην σχολή.\nΑυτή την στιγμή έχω μόνιμη θέση καθηγητή και διδάσκω σχέδιο και χρώμα σε όλα τα επίπεδα. Παράλληλα ζωγραφίζω πίνακες με στόχο να βρω μια gallery να με εκπροσωπήσει για ατομική είτε συλλογική έκθεση.\nΈχεις λάβει σημαντικές διακρίσεις σε καταξιωμένους διαγωνισμούς. Πως επηρεάζει την ψυχολογία σου ένα βραβείο και πόσο σε βοηθάει για να συνεχίσεις;\nΟι διαγωνισμοί δεν σημαίνουν τίποτα. Είναι απλά κάποιες παραπάνω γραμμές στο βιογραφικό μου και προσωπικά δεν αφήνω να με επηρεάζουν. Αν επηρεαζόμουν εύκολα θα πέταγα πιτσιλιές στον καμβά θέλοντας να δείξω ένα «βαθύτερο νόημα» όπως πληθώρα καλλιτεχνών χωρίς δυνατές βάσεις στο σχέδιο και στο χρώμα κάνει συνέχεια. Ήμουν τυχερός και επιλέχθηκα σε 2 από τους μεγαλύτερους διαγωνισμούς ζωγραφικής και γλυπτικής παγκοσμίως (Modportraitκαι Figurativas) και αυτή την στιγμή έργο μου εκτίθεται στο μουσείο MEAM της Βαρκελώνης.\nΚατά τα άλλα η δουλειά μου συνεχίζει η ίδια, ανεπηρέαστη από όλα αυτά και προσπαθώ με κάθε πίνακα να γίνω καλύτερος ζωγράφος και όχι καλλιτέχνης.\n“Δεν υπάρχει κάτι ομορφότερο από το γυναικείο σώμα και προσπαθώ σε κάθε μου πίνακα να το δείξω”\nΛένε πως οι καλλιτέχνες είναι ιδιόρρυθμοι χαρακτήρες… πως θα χαρακτήριζες τον δικό σου;\nΔεν θεωρώ τον εαυτό μου καλλιτέχνη ή εικαστικό όπως πολλοί συμπατριώτες μας αυτοχαρακτηρίζονται, αλλά ακαδημαϊκό ζωγράφο. Η ακρίβεια, σωστές αναλογίες και χρωματικοί συνδυασμοί με απασχολούν και τίποτε άλλο. Οπότε δεν θεωρώ ότι εγώ και άλλοι ζωγράφοι με τέτοια εκπαίδευση πέφτουμε σε αυτή την κατηγορία. Το αν είμαι ιδιόρρυθμος εξαρτάται από το τι θεωρεί ο καθένας ως ιδιόρρυθμο. Αν πάρουμε το κλασσικό κλισέ με τον αλκοολικό ζωγράφο με τον μπερέ και την απίστευτα δύσκολη ζωή μπορώ να πω ότι δεν έχει καμία σχέση με την δική μου πραγματικότητα. Αν κάτι δεν πάει καλά με ένα έργο μου και είμαι κακόκεφος ή αν είμαι κλεισμένος σπίτι διαβάζοντας βιβλία ή τεχνικές άλλων ζωγράφων συνέχεια με κάνει ιδιόρρυθμο τότε με χαρά δέχομαι τον τίτλο. Κατά τα άλλα όλα είναι φυσιολογικά.\nΤι σου αρέσει να ζωγραφίζεις περισσότερο και γιατί;\nΓυναίκες. Δεν υπάρχει κάτι ομορφότερο από το γυναικείο σώμα και προσπαθώ σε κάθε μου πίνακα να το δείξω. Επίσης μου αρέσει το πόσο δύσκολο είναι να αποτυπώσεις με ακρίβεια στον καμβά το γυναικείο σώμα και να το ζωγραφίσεις σε μια σκηνή. Πάντα ψάχνω άτομα να μου ποζάρουν οπότε όποια θέλει μην διστάσει να επικοινωνήσει μαζί μου!\nΌπως προείπα θέλω να τελειώσω κάποια έργα για να προσπαθήσω να εκθέσω σε ατομικό επίπεδο. Έχω προσπαθήσει να έρθω σε επαφή με gallery στην Ελλάδα αλλά δεν έχω λάβει ούτε καν απάντηση. Έχω προσεγγίσει ιστορικούς τέχνης και art curators στην Ελλάδα με το ίδιο αποτέλεσμα επίσης. Προσπαθώ για να εκθέσω στην Ελλάδα μιας και είναι η χώρα μου αλλά προς το παρών κανείς δεν μου έχει απαντήσει. Οπότε μάλλον για εξωτερικό βλέπω να γίνεται κάτι.\nΤο όνειρο του Κώστα Πρωτοπαπά είναι μια Σχολή στην Ελλάδα που θα θέτει γερές βάσεις και γνώσεις στη ζωγραφική\nΘα επιμείνεις ή για σένα πλέον η Ελλάδα είναι μόνο για διακοπές;\nΠρος το παρών διακοπές μόνο. Προσπάθησα να οργανώσω σεμινάριο σχεδίου και χρώματος για να δείξω όλα όσα ξέρω στους νέους μαθητές και να δουν ότι η ζωγραφική δεν έχει πεθάνει αλλά όποια πόρτα και να χτύπησα μου την έκλεισαν. Δεν θα σταματήσω να προσπαθώ όμως γιατί πιστεύω ότι έχουμε παιδιά με πάθος για σοβαρή ζωγραφική και θα ήθελα να τα βοηθήσω να συνεχίσουν με σωστές βάσεις. Δεν γίνεται να είμαι ο μοναδικός Έλληνας που έχει τελειώσει μια σχολή τέτοιου επιπέδου! Στο μέλλον όνειρό μου είναι να ανοίξω την δική μου σχολή στην Ελλάδα και να προσπαθήσω να ξαναφέρω την γνώση της ζωγραφικής στο επίπεδο που είχαμε πολλά χρόνια πριν..\nΣε ευχαριστώ. Σου εύχομαι καλή επιτυχία και καλό καλοκαίρι!\nΕγώ ευχαριστώ από καρδιάς και θέλω να παρακαλέσω οποιονδήποτε θέλει να με ρωτήσει οτιδήποτε σχετικά με την ζωγραφική να μην διστάσει να μου στείλει μήνυμα. Ιδιαίτερα νέα παιδιά που θέλουν να ασχοληθούν σοβαρά. Καλό καλοκαίρι και σας ευχαριστώ και πάλι!!\nΠερισσότερα για τον Κώστα Πρωτοπαπά…